Nova četvorka kompletirala tim – Fk Javor Matis\nJavor Matis kompletirao je tim za elitni rang takmičenja. Tome u prilog govore i igračka pojačanja koje predvodi tamnoputi Eliomar Silva, zvanično igrač Partizana, iako je proteklu sezonu blistao u grčkom klubu Larisa.\nOsim njega ugovor sa ivanjičkim superligašem potpisali su i dvadesetčetvorogodišnji Marko Zečević najbolji strelac Bačke koji je u predhodnoj sezoni postigao 10 golova za svoju ekipu. Redove belih pojačaće i supertalentovani igrač italijanske Parme osamnaestogodišnji Zoran Švonja ( prethodnih šest meseci bio na pozajmici u Donjem Sremu) i mladi štoper Djordje Crnomarković iz Donjeg Srema.\nDovedena su željena pojačanja tako da imamo ozbiljan tim i očekujemo odlične rezultate, rekao je član uprave Javor Matisa, Petar Lazović.\n-Znatno smo se pojačali za predstojeću sezonu. Potpuno sam siguran da smo sa ovim timom konkurisali za jedno od mesta koja vode u play off. Na prvom mestu uspeli smo da dovedemo Eliomara Silvu koji je u punoj formi. Odigrao je 30 mečeva i dao pet golova u grčkoj Larisi i veliko je pojačanje Javora, rekao bih da će biti okosnica tima. Takodje smo napravili pravi potez sa Zečevićaem koji je prošle sezone dao deset golova i bukvalno su ga tražili svi klubovi, na naše zadovoljstvo završio je u Javoru. Švonja je mlad igrač, velika nada Javora i naravno odlični Crnomarković na poziciji koja nam je bila preko potrebna.Veoma smo zadovoljni timom i samim tim vrlo ambiciozni u superligaškom takmičenju.-rekao je Lazović.\nOn je napomenuo i da klub nije napustio niko od ključnih igrača. Otišlo je par fudbalera sa isteklim ugovorom ali su oni na koje je Javor računao, ostali.\n-Najveće interesovanje vlada za Stefana Dražića. Zainteresovana su tri najbolja fudbalska kluba u zemlji ali i dva iz Holandije. Za sada Dražić vredno trenira u Ivanjici a da li će i u koji klub otići znaćemo uskoro.-dodao je Petar Lazović.\nIvanjičani su krajem prvoligaške sezone najavili da će za viši rang takmičenja dovesti proverene igrače isključivo na upražnjene pozicije pa se može zaključiti da je Javor Matis kompletirao tim za takmičarski sezonu.


Javna rasprava u organizaciji Medice Zenica: Država mora finansirati rad sigurnih kuća u BIH\nNaslovnica NAJNOVIJE Društvo Javna rasprava u organizaciji Medice Zenica: Država mora finansirati rad sigurnih kuća...\nZenica – Udruženje za zaštitu žrtava nasilja Medica Zenica organizovala je javnu raspravu na temu osnivanje i finansiranje ustanova za zaštitu žrtava nasilja, a povodom predloženog Nacrta Zakona o zaštiti nasilja u porodici koji je predložila Vlada Federacije BIH.\nKako je kazala direktorica Medice Zenica Sabiha Husić za njih je sporan član 35. ovog Zakona koji predviđa da nevladie organizacije trebaju izvršiti preregistraciju, ali da država ne preuzima finansiranje preregistrovane ustanove. – To za nas znači dodatno finansiranje komplikovane strukture, s toga smatramo da izmjne trebaju ići ka tome da se dozvoli osnivanje sigurnih kuća na osnovu Zakona o udruženjima i fondacijama i Zakona o ustanovama. Dakle, nismo spremni da se preregistrujemo ako unaprijed znamo da nećemo imati finansijska sredstva – kaže Husić.\nPredloženi Nacrt zakona predviđa finansiranje smještaja žrtve u sigurnu kuću, dok nevladine organizacije traže da se finansiraju svi fiksni i varijalbilni troškovi i to 70 posto Federacija, a 30 posto lokalne zajednice.\nHusić je navela da je pozitivan primjer Zeničko-dobojski kanton jer ovdje lokalne sredine i kanton finansiraju rad sa po 30 odsto, a Federacija sa 40 odsto i to je model koji se pokazao dobrim u proteklih pet godina.\nJasmina Mujezinović izvršna direktorica fondacije loklane demokratije i organizacije koja vodi sigurnu kuću u Sarajevu kazala je da većina predloženih Zakonskih rješenja ne zadovoljava zahtjeve potreba žrtava nasilja u porodici, kao i nevladine organizacije koje vode sigurne kuće.\n– Sigurne kuće moraju imati finansiranje kompletnog rada i funkcionisanja sigurne kuće, jer bez obzira ima li šticenica ili ne sigurna kuća ima troškove održavanja, zaposlenika i svih drugih izdataka koje ima jedna kuća – kazala je Mujezinović.\nPrimjedbe sa javne rasprave bit će dostavljiene predlagaču pomenutog Zakona.


SDA i Bakir Izetbegović će pobijediti | SDA Travnik\nStranka demokratske akcije (SDA) očekuje uvjerljivu pobjedu na Općim izborima 2014. godine. Birači su se uvjerili da jaka SDA može i treba predvoditi probosansku parlamentarnu većinu koja će pokrenuti nužne reforme za dobrobit svih građana Bosne i Hercegovine.\nTakođer, očekujemo da će Bakir Izetbegović ponovo biti izabran za bošnjačkoga člana Predsjedništva BiH. Izetbegović se bezbroj puta dokazao kao veliki borac za BiH, a svoj aktuelni mandat u Predsjedništvu BiH obavljao je više nego uspješno.\nStotine hiljada poruka podrške SDA stiglo je i stiže iz svih gradova. Našim predizbornim skupovima prisustvovalo je više od pola miliona Bosanaca i Hercegovaca, što je demonstracija snage BiH koja najavljuje našu pobjedu.\nDavanjem povjerenja stranci koja je predvodila sve najznačajnije procese u zemlji, građani će pokazati da razlikuju ispravnu od isprazne politike, te da su posvećenost državi, bosanski ponos i poštenje, rad i jedinstvo neiscrpna snaga BiH.\nObećavamo građanima da ćemo nakon izborne pobjede svu energiju usmjeriti na otklanjanje štetnih posljedica elementarnih nepogoda i pomoć ugroženom stanovništvu, ekonomski razvoj i zapošljavanje, jačanje države i deblokadu njenog evropskog i NATO puta.\nZahvaljujemo se medijima na korektnom praćenju predizborne kampanje i pozivamo građane da izađu na izbore i svojim glasovima pojačaju izbornu pobjedu Stranke demokratske akcije.\nPosted by: travniksda // IZBORI 2014, Nekategorisano // Oktobar 10, 2014\n← (NAJAVA) Centralni predizborni skup KO SDA SBK Predizborni skup u Travniku →


Košarkašice saznale rivale u kvalifikacijama za Eurobasket - Sportske novosti\nNaslovna Košarka Novosti Košarka Košarkašice saznale rivale u kvalifikacijama za Eurobasket\nKošarkašice Srbije saznale su protivnice u kvalifikacijama za Evropsko prvenstvo 2021. godine. Igraće u grupi E, a protivnice će im biti reprezentativke Turske, Litvanije i Albanije, dok će domaćini turnira biti Španija i Francuska.\nKvalifikacije će biti igrane kroz tri perioda. Prvi je na programu od 10. do 18. novembra 2019. godine, potom će drugi period biti od 8. do 16. novembra 2020. godine, da bi poslednji, treći deo kvalifikacija bio od 31. januara i 8. februara 2021. godine.\nU grupama B, F i H biće po tri reprezentacije, dok će se u ostalim grupama takmičiti po četiri nacionalna sastava.\nGrupa A: Slovenija, Grčka, Island, Bugarska\nGrupa B: Švedska, Crna Gora, Izrael\nGrupa C: Rusija, Bosna i Hercegovina, Švajcarska, Estonija\nGrupa D: Italija, Češka, Rumunija, Danska\nGrupa E: Srbija, Turska, Litvanija, Albanija\nGrupa F: Velika Britanija, Belorusija, Poljska\nGrupa G: Belgija, Ukrajina, Portugalija, Finska\nGrupa H: Mađarska, Slovačka, Holandija\nPlasman na Evropsko prvenstvo 2021. godine izboriće devet prvoplasiranih i pet najboljih drugoplasiranih, koje će uz organizatore, Španiju i Francusku, činiti 16 reprezentacija učesnica Eurobasketa 2021.\nPrethodni tekstMladi napadač stigao u Partizan\nSledeći tekstOsamnaestogodišnjak Čelsija poslat u Lajpcig!


Korona virus: U Srbiji preminulo 26 ljudi - za vikend strože mere, SZO tvrdi da je Astrazaneka bezbedna - Ozonpress :: internet portal\nU Srbiji će u subotu i nedelju biti zatvoreni svi objekti osim prodavnica hrane, apoteka i benzinskih pumpi, odlučio je Krizni štab, a Evropska agencija za lekove saopštila je da nema indikacija za Astrazeneka cepivo izaziva krvne ugruške.\nPosled višednevnih najava i nekoliko odlaganja, sastali su se članovi Kriznog štaba o doneli odluku o stroži merama za vikend.\nPored toga što će većina objekata biti zatvorena, doneta je i odluka da od ponedeljka na onlajn nastavu pređu i učenici starijih razreda osnovnih škola.\n„Sve manifestacije za ovak vikend suspendovane“, rekao je Zoran Gojković pokrajinski sekretar za zdravstvo na konferenciji posle sednice Kriznog štaba.\nNekoliko država, među kojima Norveška, Danska, Austrija, Italija, Bugarska i Tajland, privremeno su obustavile upotrebu Astrazeneka vakcine posle nekoliko pojedinačnih slučajeva ljudi kod kojih su se navodni razvili krvni ugrušci.\nEvropska agencija za lekove (EMA), međutim, saopštila je da nije pronašla vezu između ove pojave i Astrazeneka vakcine koju je do sada primilo skoro pet miliona ljudi na Starom kontinentu.\n„Učenici od 1. do 4. razreda nastavu će imati kao i do sada“, rekao je sekretar.\n„Taj broj nije eksponenacionalno veliki, čega se najviše plašimo“, dodao je Gojković.\nBugarski premijer Bojko Borisov zamolio je Evropsku medicinsku agenciju da „odbaci sve nedoumice oko bezbednosti vakcine“, pre nego što se distribucija nastavi.


Potpisani ugovori o stambenom zbrinjavanju 62 korisnika projekta CEB II - Zenicablog\nPotpisani ugovori o stambenom zbrinjavanju 62 korisnika projekta CEB II\nPotpisani ugovori o stambenom zbrinjavanju 62 korisnika projekta CEB II- Grad Zenica u saradnji sa Ministarstvom za ljudska prava i izbjeglice BiH provodi završne aktivnosti na realizaciji projekta „Zatvaranje kolektivnih centara i alternativnih smještaja putem osiguranja javnih stambenih rješenja“.\nProjekat „CEB II“ osim u našem gradu, Ministarstvo za ljudska prava i izbjeglice BiH realizuje u još 44 grada i općine u BiH i planirano je zatvaranje ukupno 121 kolektivnog centra. Sredstva su osigurana iz kredita Razvojne banke Vijeća Evrope, a vrijednost projekta za Zenicu je oko 11 mliona KM za 131 stambenu jedinicu. Grad Zenica obezbijedio je zemljište i sve potrebne dozvole i priključke na infrastrukturu.\nOdabranim korisnicima uskoro će na korištenje biti predate 62 stambene jedinice neprofitnog socijalnog stanovanja u objektu u Novom Radakovu.\nUgovore sa budućim stanarima koji su aplicirali na projekat i prošli preliminarnu, kao i konačnu listu, potpisao je gradonačelnik Zenice Fuad Kasumović.\n„U narednih dvadesetak dana planirano je zbrinjavanje 62 porodice iz kolektivnih centara Putovići i Banlozi. Odabrani korisnici koji su zadovoljili kriterije, dužni su napustiti svoje privremene kuće ili barake, a nove stanove, izgrađene po evropskim standardima dobit će u skladu sa brojem članova svojih porodica. Prema Ugovoru, stanarina se plaća u iznosu od 1 KM po metru kvadratnom, dok će eventualnu odluku u subvencioniranju stanarine donijeti resorno kantonalno ministarstvo i gradska služba. Stanari objekta neprofitnog socijalnog stanovanja u obavezi su plaćati svoje režijske troškove, a ova sredstva će se isključivo koristiti za poboljšanje uslova njihovih života“, kaže Sumea Mujkanović, pomoćnica gradonačelnika za boračko-invalidsku i socijalnu zaštitu, stambene poslove i društvene djelatnosti.\nTagovicentri grad zenica gradonačelnik lista porodice projekti stambene jedinice stanovanje zbrinjavanje


Noctua NF-A12x25-ULN ventilator cena, cene Srbija, prodaja Beograd Novi Sad Niš\nNoctua NF-A12x25-ULN ventilator cene\nTrenutno nemamo slike za Noctua NF-A12x25-ULN ventilator\nEPonuda nije internet prodavnica već Vam omogućava da brzo i lako nađete Noctua NF-A12x25-ULN ventilator po najjeftinijoj ceni. Naš cilj je da kupci budu što bolje informisani o ponudi Noctua NF-A12x25-ULN ventilator na tržištu Srbije. Vrlo lako nalazite željeni proizvod za kategoriju Kućišta oprema cene, ne morate da lutate od sajta do sajta za Noctua Kućišta oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Noctua NF-A12x25-ULN ventilator sa PRODAVCEM. EPonuda ne može da garantuje potpunu tačnost specifikacije i slika za Noctua NF-A12x25-ULN ventilator. Pre kupovine, podatke za Noctua NF-A12x25-ULN ventilator proverite na sajtu PROIZVOĐAČA.


Vučić: O’Brajan razume poziciju Srbije - Politika - Dnevni list Danas\nPočetna » Politika » Vučić: O’Brajan razume poziciju Srbije\n5Piše: Danas Online 04. decembra 2020. 17.36\nPredsednik Vučić i visoki američki zvaničnik O’Brajan konstatovali su da su odnosi dveju zemalja u usponu, ali da ima još mnogo mogućnosti da se oni unaprede do višeg nivoa, posebno u oblasti ekonomije.\nPredsednik Vučić je zahvalio savetniku O’Brajanu na ličnom angažovanju u jačanju srpsko-američkih veza, istakavši da je otvaranje regionalne kancelarije američke Međunarodne finansijske korporacije za razvoj u Beogradu snažna podrška društvenom i ekonomskom razvoju Srbije, ali i Zapadnog Balkana.\nAleksandar Vučić, Savetnik za nacionalnu bezbednost Bele kuće\nSvi se oni prave da razumeju Srbiju, ali je iskreno niko ne shvata jer svako gleda svoje interese.\n04. decembra 2020. u 20.12\nAmerikanci znaju i bez Vucica kakva je situacija na Kosmetu. Nije mi jasno\nda Vucic daje ovakve izjave. Svi znamo da je i dalje proterivanje i unistavanje sve Srpsko u Srpskoj svijetinji.\n04. decembra 2020. u 22.38\nVole Ameri da glume prijatelje i saradnike, ali čekaju svaki trenutak da zarad svojih interesa bace nekog pod noge.Tako da moramo da se čuvamo.\n04. decembra 2020. u 23.33\nSrbija i SAD imaju prostora da kroje napredak u buducnosti.\n05. decembra 2020. u 10.46\nVašingtonski sporazum je odličan sa aspekta bezbednosti na Balkanu. Mislim da nova američka administracija neće ugroziti njegovu primenu.


06.10.2016 u 15:05\nAmerički diplomata: Rusija želi da utiče na crnogorske izbore\nOd našeg stalnog dopisnika Podgorica – Sjedinjene Američke Države su zabrinute jer Rusija pokušava da utiče na izbore u toj i drugim zemljama, saopštio je zamenik pomoćnika državnog sekretara SAD za evropska i evroazijska pitanja Hojt Brajan Ji. „Sa svim strankama želimo saradnju zasnovanu na vrednostima koje mi smatramo važnim, a to su demokratija, vladavina zakona, lične slobode, poštovanje nezavisnosti sudstva i medija i evroatlantska budućnost. Naša vrata su otvorena za sve stranke koje žele takav dijalog, ali nemamo nameru ni na koji način da se mešamo u formiranje sadašnje ili postizborne vlade”, rekao je u intervjuu za „Dan” Hojt Brajan Ji. On je kazao da vidi napore Rusije da ojača svoje interese u regionu. Američki zvaničnik zatim je ustvrdio kako Rusija „pokušava da utiče”\n04.10.2016 u 18:40\nSvetozar Ćiraković – profesor koji je opismenio Srbe u Skadru\nOd našeg stalnog dopisnika Podgorica – Nema Srbina ni Crnogorca u Skadru, Vraki i okolnim mestima i gradovima gde žive Srbi pravoslavci i oni drugi Srbi muhamedanske vere, a da ne zna ko je profesor srpskog jezika Svetozar Ćiraković. Kako i ne bi znali onoga ko ih je naučio prvim slovima i srpskim rečima nakon skoro pola veka, a u nekim krajevima i poneku deceniju duže. Sve je počelo kad su se mitropolit crnogorsko-primorski Amfilohije, sveštenik Radomir Nikčević i Pavle Brajović dogovorili da pravoslavci i Srbi muhamedanci moraju znati svoj maternji jezik, pa je otpušteni profesor srpskog jezika iz Nikšića Svetozar Ćiraković poneo to breme na svoja leđa i započeo nimalo laku misiju – obnovu srpskog jezika i ćirilice u Skadru. „Ideja o učenju srpskog jezika u Skadru rodila se u\n19.09.2016 u 22:05\nMandić: Narodna optužnica protiv vlasti\nPodgorica – Izbori 16. oktobra su referendum na kome će se odlučivati da li će se nastaviti pogubna politika Mila Đukanovića i njegove lopovske družine ili će Crna Gora nastaviti putem – da radi Crna Gora, poručili su lideri Demokratskog fronta (DF) sa skupa u Bijelom Polju. Okupljeni građani, njih nekoliko hiljada, pozdravili su pristupanje DF organizacije „Otpor beznađu” na čijem su čelu poslanik Mladen Bojanić i novinar Marko Milačić.


Милутиновић: Формирати војни музеј у Бањалуци | Јадовно 1941.\nMilutinović: Formirati vojni muzej u Banjaluci\nDatum objave: četvrtak, 23 januara, 2020\nOrganizacija starješina Vojske Republike Srpske /VRS/ uputila je prijedlog institucijama Srpske za formiranje vojnog muzeja VRS u Banjaluci u kojem bi se čuvale zastave ratnih jedinica Vojske, priređivale prigodne izložbe i okupljala udruženja proistekla iz odbrambeno-otadžbinskog rata.\nMilovan MilutinovićFoto: RTRS\nPredsjednik Organizacije starješina VRS Milovan Milutinović rekao je na konferenciji za novinare u Banjaluci da je pitanje izgradnje adekvatnog muzeja VRS u kojem bi bili predstavljeni rezultati odbrambeno-otadžbinskog rata Republike Srpske i proces stvaranja Republike do sada bilo u znatnoj mjeri zapostavljeno.\nMilutinović je precizirao da bi vojni muzej VRS trebalo formirati u bivšem Domu JNA u Ulici kralja Alfonsa, koji se nalazio na ovoj lokaciji do 1974. godine.\nOn je rekao da bi mlade generacije koje dolaze na izlete u Banjaluku imale mogućnost da se kroz posjetu vojnom muzeju VRS upoznaju o nedavnoj prošlosti i stvaranju Republike Srpske.\nZamjenik predsjednika Organizacije strješina VRS Slobodan Župljanin istakao je da će prioritet Organizacije u ovoj godini biti reaktiviranje pitanja izgradnje centralnog spomen-obilježja svim poginulim borcima VRS i svim srpskim patriotama koji su život dali za stvaranje Republike Srpske.\n– Izgradnja centralnog spomenika poginulim borcima VRS je važna da bi se sačuvalo od zaborava sve ono što je vrijedno i sjećanje na ljude koji su dali život za Republiku Srpsku – istakao je Župljanin.\nOn je rekao da bi se kod centralnog spomenika poginulim borcima VRS održavali časovi istorije, mlade generacije upoznavale o tome kako je stvarana Republika Srpska, koja cijena za nju plaćena.\nČlan Predsjedništva Organizacije starješina VRS Miko Škorić rekao je da je ova organizacija inicirala donošenje pravilnika o sahranama odlikovanih boraca i starješina VRS uz vojne počasti u Aleji velikana, koji bi bio donesen na nivou Ministarstva rada i boračko-invalidske zaštite Republike Srpske.\nOn je rekao da u Banjaluci postoji centralno groblje “Vrbanja” koje ima izgrađenu Aleju velikana, ali da se tamo ne sahranjuju visoki vojni zvaničnici jer ta oblast nije uređena.\nJedan komentar za Milutinović: Formirati vojni muzej u Banjaluci\nPredrag Vulin je napisao:\n24. januara 2020. u 12:40\nU Banjaluci ne postoji ni jedna nacionalna-srpska institucija, koja bi svedočila o istorijskom prisustvu Srba na teritoriji BiH. Ono što imamo suštinski je malo, više nego skromno, nedovoljno i ne odražava suštinu srpskog nacionalnog određenja. Muzej vojske RS i Centralno spomen obilježje sigurno će biti osnovani odnosno izgrađeni…Ali Banjaluka je morala kao Pijemont krenuti sa projektom Nacionalna biblioteka Republike Srpske, Srpski etnografski muzej i Muzej genocida nad srpskim narodom. Banja Luka je nama Srbima ali i našim neprijateljima, iznad svega…Ako tako ne bude, neće nas bit\nOstavite odgovor na Predrag Vulin Odustani od odgovora


Potpuno je vakcinisano sedam posto stanovništva. Tokom augusta očekuje se značajniji ulazak novih cjepiva. Govorimo o 1,8 miliona doza - istakao je Musa\nČlan Kriznog štaba Federalnog ministarstva zdravstva Sanjin Musa danas je na sjednici Doma naroda Parlamenta FBiH konstatovao da je do sada u Federaciji cijepljeno prvom dozom 12 posto stanovništva starijeg od 18 godina.\nKaže da se od sredine juna nalazimo u niskoj razini prijenosa korona virusa što govori da je cijelo vrijeme incidenca na sedmodnevnom nivou iznosila ispod deset slučajeva na 100.000 stanovnika.\n#izdvojeno#vakcinacija#Sanjin Musa#u fokusu


Grčke banke u Srbiji likvidne i solventne\nČetiri banke u Srbiji, koje su većinskom grčkom vlasništvu, likvidne su i solventne i nastaviće redovno da posluju sa svojim klijentima, saopštila je danas Narodna banka Srbije (NBS).\nKako je istakla NBS, ne postoje nikakva ograničenja u raspolaganju sopstvenim sredstvima za deponente i štediša banaka u većinskom grčkom vlasništvu u Srbiji.\n“Banke u Srbiji u većinskom grčkom vlasništvu likvidne i solventne što im omogućava da nesmetano i bez eksterne pomoći uredno posluju i obezbede neophodan finansijski servis svojim klijentima”, navodi se u saopštenju srpske centralne banke povodom vesti o privremenom zatvaranju banaka u Grčkoj zbog, za sada, neuspešnih pregovora grčke vlade sa međunarodnim kreditorima.\nBanke u grčkom vlasništvu – Vojvođanska banka, Pireus, Eurobanka i Alfa banka, na srpskom tržištu imaju udeo 14 odsto sa imovinom od četiri milijarde dolara.\nTe banke su, navodi se, strogo regulisane, najčešće rigoroznije nego na matičnim tržištima, što je omogućilo da se stvore rezerve likvidnosti i adekvatne kapitalne rezerve, koje se mogu koristiti u ovakvim situacijama u kojima i loše vesti mogu da izazovu nepotrebne negativne posledice i psihološke potrese. NBS je saopštila i da od danas primenjuje pojačane mere kontrole banaka u grčkom vlasništu u Srbiji.\n“Mere koje NBS od danas primenjuje u odnosu na banke u većinskom grčkom vlasništvu, polazeći od mogućeg razvoja situacije vezane za grčku krizu, odnose se pre svega na pojačano praćenje i ograničenje transakcija ovdašnjih banaka sa matičnim bankarskim grupacijama i imaju za cilj preventivno delovanje radi sprečavanja prelivanja bilo kakvih negativnih efekata na bankarski sektor Srbije”, ističe se u saopštenju.


Psiholozi upozoravaju: Ovih 6 problema u detetovom ponašanju ne bi trebalo da tolerišete\n5. 09. 2016 |\nRoditelji često opravdavaju loše navike i postupke deteta, jer smatraju da su to samo faze koje će brzo proći. Međutim, postoje situacije u kojima bi mame i tate trebalo odmah da reaguju.\n2. Dete je tokom igre nasilno\nZašto ne treba ignorisati: Ako se vaše dete tokom igre sa drugarima stalno gura, štipa ili otima stvari, onda je jasno da imate problem sa agresivniim ponašanjem. Ako ovo ne sprečite dok je dete malo, psiholozi ističu da je već od 8. godine teže vaspitati agresivno dete i ukazati mu na greške. Ako ne regujete na vreme dete će nasilje prihvatiti kao opravdan način ponašanja.\nKako rešiti: Recite detetu kako nikako ne sme da se ponaša agresivno i pitajte ga kako bi se osećao da se tako drug ponaša prema njemu. Zapretite mu da će završiti sa igrom ako nastavi sa agresivnim ponašanjem. Obavezno pomozite detetu da izbaci bes i višak energije iz sebe, na primer upišite ga na neki sport. Ako vidite da ne možete sami da iskorenite agresivno ponašanje , onda je već neophodno da se obratite psihologu.\nTagovi :bezobrazno dete, dete neće da sluša, nevaspitano dete, roditeljstvo, ružno ponašanje, vaspitanje\nZa sva ta razmažena derišta koja srećemo krivi su samo i isključivo roditelji


Medijska udruženja Srbije odbila poziv ministarstva\nPredstavnici medija u Srbiji\nKoalicija novinarskih i medijskih udruženja Srbije odlučila je da ne prihvati poziv Ministarstva kulture i informisanja da se njen predstavnik vrati u radnu grupu za izradu Strategije razvoja sistema javnog informisanja, odakle je izašao oktobra prošle godine.\nKako je objašnjeno, razlozi zbog kojih su doneli odluku da napuste grupu i dalje su na snazi, a u "međuvremenu su se pojavili i neki novi".\n"Ranije smo ukazivali da naša udruženja ne žele da budu samo ukras u radnoj grupi u kojoj dominiraju predstavnici države i njoj bliskih udruženja i pojedinaca", navodi se u saopštenju Koalicije, te se dodaje da se stvari na medijskoj sceni svakodnevno pogoršavaju.\nIstiče se i da se poziv Ministarstva ne može smatrati iskrenim i dobronamernim pošto je, prema rečima ministra Vladana Vukosavljević, 90 odsto ovog dokumenta već dovršeno.\nPrecizira se i posebno obeshrabruje nedavni javni nastup državnog sekretara u Ministarstvu kulture Aleksandra Gajovića na televiziji N1 jer je on pokazao ne samo "bahatost i osionost, ponižavajući novinarska i medijska udruženja, već i zabrinjavajući nivo nepoznavanja medijskih zakona i medijskih procesa".\nIz radne grupe za izradu nove medijske strategije u oktobru je izašao predstavnik Asocijacije medija, a potom Udruženja novinara Srbije i predstavnik Koalicije novinarskih i medijskih udruženja.\nKoalicija je odlučila da napusti radnu grupu smatrajući da je proces izrade Medijske strategije u potpunosti obesmišljen i da je potrebno formiranje nove radne grupe sastavljene od osoba od profesionalnog i moralnog integriteta.\nKoaliciju novinarskih medijskih udruženja čine Nezavisno udruženje novinara Srbije, Nezavisno društva novinara Vojvodine, Asocijacija nezavisnih elektronskih medija, Lokal pres i Asocijacija onlajn medija.


Matić: Trebaju nam novi izborni zakoni, predložićemo da se glasa za konkretne kandidate sa stranačke liste – SDP Srbije\nI dok sam bila na funkciji državnog sekretara, vodila sam računa, pre svega, o efikasnosti i rezultatima, a ne o trajanju mandata. Oročenost je, u ovom trenutku, apsolutno nevažna, s obzirom na prioritete i intenzivno zalaganje cele Vlade, i posvećenost tome da se svi problemi, zahtevi i potrebe građana što efikasnije rešavaju u pandemijskim uslovima. To je – kako moj lični imperativ, tako i cele Vlade.\nOvako ministarka trgovine, turizma i telekomunikacija Tatjana Matić odgovara na pitanje da li je u poslu opterećuje to što će, kako je najavio lider SNS Aleksandar Vučić, mandat ove vlade biti skraćen.\nOna tvrdi da, uprkos pandemiji, „Vlada Srbije postiže izvanredne rezultate, posebno u odnosu na izazove zbog krize koja potresa ceo svet“:\n– Velika je čast raditi u timu predsednice Vlade Ane Brnabić, i posebno sam ponosna na rezultate koje postiže Ministarstvo trgovine, turizma i telekomunikacija.\n* Šta se dešava sa idejom vaše stranke o uvođenju stepenastog cenzusa i preferencijalnog glasanja? Hoćete li to predložiti u predstojećem međustranačkom dijalogu?\n– Smatramo da je postojeći izborni zakon loš i destimulišući za stranačke aktiviste, s obzirom na to da se unapred zna ko će dobiti poslanička mesta. Potreban nam je novi, kojim bi se zadržao proporcionalni sistem, ali bi građanima bilo omogućeno da glasaju i za konkretne kandidate sa te izborne liste. To bi nateralo stranke da kandiduju najbolje ljude koji imaju uticaj u svojim sredinama. Raspodela mandata bi se obavljala u odnosu 70:30, što znači da bi se najveći broj poslanika birao na osnovu ostvarenih rezultata, a 30 odsto mandata bi određivala stranka zbog teritorijalne, rodne ili druge ravnopravnosti. Samo još dve zemlje u Evropi imaju sličan model kao ovaj naš sadašnji i zato ga treba menjati i dodatno ga približiti biračima.\n* Da li se povećao obim trgovine sa južnom pokrajinom posle ukidanja prištinskih taksa?\n– Iako se vrednost plasmana na Kosovo još nije vratila na nivo koji je imala pre uvođenja taksa, u prošloj godini ona beleži povećanje od čak 197,1 odsto sa iznosom od 251,7 miliona evra, dok vrednost dopreme beleži rast od 8,8 odsto u odnosu na 2019. godinu i iznosi 25,4 miliona evra.\n* Kada očekujete potpisivanje trgovinskog sporazuma sa Velikom Britanijom i koliko je Srbija izgubila otkad je taj odnos prekinut?\n– Očekujem potpisivanje novog sporazuma o partnerstvu, trgovini i saradnji sa Ujedinjenim Kraljevstvom krajem sledeće nedelje. Privremena primena tog sporazuma biće moguća već od kraja maja ove godine, što je značajno zbog interesa srpskih privrednika koji su izloženi povećanim troškovima u trgovini sa Britanijom od 1. januara. Trgovinska razmene je pala za 19 odsto, u poređenju sa istim periodom prošle godine.\n* Hoće li sa još nekom zemljom, osim sa Grčkom, biti potpisani sporazumi koji bi omogućili lakše putovanje naših državljana?\n– Trenutno pregovaramo sa Izraelom. Dan nakon potpisivanja zajedničke izjave između Srbije i Grčke, Hrvatska je takođe objavila da će ulazak naših turista biti moguć sa digitalnim sertifikatima o vakcinaciji (sve vakcine su validne), i sa PCR i antigenskim testovima. Takođe imamo najavu da će Turska ukinuti PCR testove za naše građane. Naš cilj je da pre svega olakšamo kretanje građana u zemlje regiona i naravno Evropske unije. U tom smislu očekujemo i izjašnjavanje država članica EU o predlogu zelenog digitalnog sertifikata.\nPREKO MAKEDONIJE OD 14. MAJA\n* Grčka je najavila otvaranje granica za građane Srbije, kada očekujete potpisivanje sporazuma sa ovom zemljom oko zvaničnih uslova putovanja?\n– Zajednička izjava, koju sam potpisala sa ministrom turizma Grčke Harisom Heoharisom finalni je korak ka zaključenju Memoranduma o međusobnom priznavanju digitalnih sertifikata. Postoje svi tehnički preduslovi za priznavanje sertifikata. Na pragu smo potpisivanja i ovog memoranduma. Pod određenim uslovima građani će moći da putuju u Grčku preko Severne Makedonije od 14. maja, a preko Bugarske od sredine aprila.\nBez obzira na sve, konačan ishod zavisiće od epidemiološke situacije, što podrazumeva i efikasan proces imunizacije.\n* Kako ocenjujete sukob na tržištu telekomunikacija u Srbiji između operatora?\n– Tržište telekomunikacija u Srbiji je veoma razvijeno i konkurentno i borba za udeo na tržištu je uobičajena poslovna praksa, ne samo kod nas. Resorno ministarstvo i regulator u okviru svojih nadležnosti vode računa da se propisi u oblasti zaštite konkurencije i posebno zaštite prava korisnika primenjuju na odgovarajući način.


Filmska škola povezala đake i studente iz Srpske i Srbije - Glas Srpske\nSrna 13.11.2020 09:48\nZVORNIK- U okviru 14. Međunarodnog filmskog festivala "Prvi kadar" od 2. novembra u Zvorniku teče Filmska škola, koja će biti okončana sutra, a u kojoj učestvuju učenici osnovnih škola iz Zvornika i Niša, učenici srednjih škola iz Zvornika i Malog Zvornika, kao i studenti iz regiona.\nUmjetnički direktor i selektor Festivala Aleksandra Mitrić Štifanić rekla je da je cilj Filmske škole "Prvog kadra" edukacija djece i mladih iz oblasti istorije srpskog filma, kroz radionicu animiranog filma, "DokMasterKlas" sa predavanjima i edukativnim projekcijama dokumentarnih filmova.\n"Ova škola predstavlja dobar način povezivanja djece i mladih iz Srbije i Republike Srpske, jer su polaznici učenici osnovnih škola Zvornika i Niša /članovi Studija crtanog filma SCF98 Niš/ i učenici srednjih škola Zvornika i Malog Zvornika, kao i studenti iz regiona", izjavila je Štifanićeva Srni.\nPrema njenim riječima, radionica animiranog filma se zbog trenutne situacije u vezi sa epidemijom virusa korona odvija u etapama, tokom kojih se polaznici kroz teorijska predavanja i praktične primjere upoznaju o istoriji animiranog filma i procesom njegove izrade.\nOna je naglasila da je tema radionice "Srpski junaci srednjeg vijeka".\n"Polazište su epske pjesme, a centralna ličnost je Marko Kraljević. Tema radionice je u skladu sa ciljevima filmske škole, a to je očuvanje kulturnog, jezičkog identiteta Srba u regionu, a prije svega djece i omladine. Voditelji radionice su Dejan Dabić, režiser i filmski kritičar i Zoran Stefanović, animator, oba osnivači Studija crtanog filma SCF 98 u Nišu", pojasnila je Štifanićeva.\nŠtifanićeva je rekla da će u okviru radionice biti prikazan dokumentarni film o Međunarodnoj dječijoj koloniji crtanog filma Niš i animirani filmovi učesnika iz Bugarske, Slovenije, Slovačke, Rusije, Srbije, dokumentarni film "Animirani bukvar animacije", animirani filmovi "SCF98" i izbor najboljih domaćih animiranih filmova, kao prikaz istorije srpskog animiranog filma kroz najuspješnija filmska ostvarenja.\nU okviru četvorodnevnog "DokMasterKlasa" održana su predavanja i projekcije edukativnih filmova i to predavanje "Istorija filma, sa posebnim osvrtom na razvoj dokumentarizma - Stvarnost u dokumentarnom filmu", predavača Jelene Radenović, zatim predavanje Jovane Nikolić o temi "Nove mogućnosti za produkciju dokumentarnog filma", kao i predavanje "Umjetnost dokumentarnog filma", predavača Dejana Petrović.\n"U okviru tih predavanja polaznici su se upoznali o istoriji srpskog filma u protekle 124 godine, najznačajnijim filmskim ostvarenjima, koje su obilježile ovaj segment umjetnosti i uspjehom srpskih autora u svijetu kroz primjere dokumentarnih i igranih filmova", navela je Štifanićeva.\nSutra, posljednjeg dana Filmske škole, biće održana promocija Međunarodnog studentskog filmskog kampa "Interakcija", povodom jubileja - 15 godina Interakcije.\n"Ovaj segment je veoma važan za mlade koji se opredjeljuju za svoje buduće pozive, jer se promocijom filmskog kampa promoviše i filmska umjetnost i na taj način se čini mnogo dostupnijom za mlade buduće stvaraoce. Filmsku školu Prvog kadra sufinansira Ministarstvo spoljnih poslova Srbije, Uprava za saradnju sa dijasporom i Srbima u regionu", zaključila je Štifanićeva izjavi Srni.


Senad Lulić na treningu Lazija nakon deset mjeseci | Trend Radio Velika Kladuša\nSenad Lulić na treningu Lazija nakon deset mjeseci\nItalijanski mediji javljaju da se bh. reprezentativac i kapiten Lazija Senad Lulić vratio treninzima te da je počeo s laganim vježbama kako bi se u 2021. godini vratio na teren.\nLulić je van terena još od februara ove godine kada je povrijedio zglob nakon višemjesečnih problema, a iako se očekivalo da će se brzo vratiti na teren, njegov oporavak potrajao je znatno više od očekivanog i tek bi se u 2021. godini mogao vratiti na teren.\nMediji u Italiji pišu da je Lulić danas odradio uvodni dio treninga s ekipom, a da se odvojio iz tima kada su oni prešli na teren i vježbali posjed lopte. Naš igrač još neko vrijeme će trenirati odvojeno od ekipe, a prema prvim informacijama mogao bi biti spreman za okršaj s Bayernom u februaru u okviru Lige prvaka.\nTakođer, navodi se da Lulić gotovo sigurno neće igrati prve mečeve u januaru 2021. godine koje će Lazio igrati u okviru Serije A, a dodaju da su se današnjim treninzima priključili i Francesco Acerbi i Lucas Leiva, koji su također bili povrijeđeni.\nLulić nije igrao za reprezentaciju BiH u vrijeme kada je Robert Prosinečki bio selektor Zmajeva, ali se u tim trebao vratiti pod vodstvom Dušana Bajevića i da nije bilo povrede zgloba, gotovo izvjesno bi igrao mečeve baraža za Euro protiv Sjeverne Irske te mečeve u A grupi Lige nacija.


Rojters: Investitori strahuju od ulaganja u Severni tok 2\nM. D.\t 26. decembra 2015. 18:00\nInvestitori strahuju od ulaganja novca u planirano dupliranje Gaspromove gasne veze do Nemačke – Severni tok 2, jer su sumnjičavi u pogledu regulatornih odobrenja i dubokih političkih podela, poručuju analitičari.\nOtkako je pre pet godina otvoren prvi gasovod koji je povezao rusku obalu Baltičkog mora sa Nemačkom, zaobilazeći teritoriju Ukrajine, porastao je i jaz između evropskih zemalja koje su besne zbog učešća Rusije u ukrajinskoj krizi i onih koje su zabrinute za bezbednost isporuka gasa, prenosi agencija Rojters.\nNa prošlonedeljnom samitu u Briselu, evropski nacionalni lideri su poručili da bi Severni tok 2 mogao da ugrozi jedinstvo Evropske unije, dok su, prema rečima učesnika, jedino Nemačka i Holandija podržale ovaj projekat.\nZvaničnici EU su, takođe, upozorili investitore da bi bilo pametno da pričekaju odluku regulatora o Severnom toku.\n“Evropska komisija sada svakako izražava daleko veću brigu nego za prvobitni Severni tok”, izjavio je Ričard Sarsfild-Hol iz konsultantske kompanije Pojri koja savetuje energetske kompanije.\nČak i pristalice Severnog toka 1 su, kako navodi Rojters, ovaj put skeptičnije, a “veliko je i pitanje da li bi se uložena sredstva Gasproma u Severni tok 2 mogla povratiti, zbog stagnacije tražnje u Evropi i očekivanog povećanja zaliha tečnog prirodnog gasa (TPG)”, ocenio je direktor odeljenja za gas, naftu i energetske tržišta pri Međunarodnoj agenciji za energetiku, Laslo Varo.\nOni koji podržavaju ovaj projekat kažu da ne postoje legitimni zakonski razlozi za blokiranje Severnog toka 2, dok nemačke, francuske, australijske i anglo-holandske kompanije, partneri Gasproma, žele pristup pouzdanim isporukama gasa kako bi kompenzovale smanjenje evropske proizvodnje.\nOko jedinu trećinu potreba za gasom, EU pokriva uvozom iz Rusije, od čega se oko polovina isporučuje preko teritorije Ukrajine, navodi Rojters.\nRuski ministar ekonomije Aleksej Uljukajev je još letos izjavio da bi blokiranje projekta Severni tok 2 bio “pucanj u sopstvenu nogu” za evropske klijente Gasproma.\nRusija želi da do 2019. godine gasovod bude u punom kapacitetu, kada ističe ugovor o tranzitu gasa preko Ukrajine, ali izvori iz gasnog sektora poručuju da su ovakve želje Moskve isuviše optimistične, navodi Rojters.\ninvestitoriseverni tok 2nemačka


23.09.2020 / 18:02 KORONAVIRUS - Prilikom ulaska u zemlju\nPredstavnici Ministarstva civilnih poslova u Savjetu ministara uručili su danas Graničnoj policiji BiH letke sa preporukama kojih se državljani BiH i strani državljani koji ulaze u BiH trebaju pridržavati 14 dana od dana ulaska u zemlju.\nRiječ je o zajedničkoj aktivnosti Ministarstva civilnih poslova, Instituta za javno zdravstvo Republike Srpske, Zavoda za javno zdravstvo Federacije BiH i Odjeljenja za zdravstvo i ostale usluge Vlade Brčko distrikta, saopšteno je iz Ministarstva civilinih poslova.\nNakon što je Savjet ministara 10. septembra donio odluku da svi strani državljani mogu ulaziti u BiH ukoliko imaju negativan PCR test, čime je potencijalno povećan broj ulazaka u BiH, kreirane preporuke će biti dragocjen podsjetnik za ponašanje u vrijeme pandemije.\nSvjetska zdravstvena organizacija /SZO/ je štampala preporuke na lokalnim i engleskom jeziku u 5.000 primjeraka, ukupno 20.000 letaka, koje će granična policija distribuisati na svim ulazima u BiH.\n"Ova aktivnost je još jedan dokaz zajedničkih napora da se preduprijede štetne posljedice virusa korona, podjednako koliko i potvrdi prijateljska podrška SZO", navodi se u saopštenju.


Makron najavio zakon protiv lažnih vesti - Jutarnji GLASnik\nFrancuski predsednik Emanuel Makron izneo je danas nacrt zakona o borbi protiv „lažnih vesti“ na internetu tokom „izbornih perioda“, u poluskrivenoj aluziji na ruske medije RT i Sputnjik.\n„Razvićemo naš pravni sistem da bismo zaštitili demokratski život od lažnih vesti“, rekao je Makron. On je neposredno posle svog izbora u maju ta dva ruska medija ocenio kao „organe uticaja“.\nMakron je takođe najavio da će ovlašćenja regulatornih tela „biti povećana zbog borbe protiv svakog pokušaja destabilizacije koji učine televizije po kontrolom ili uticajem stranih država“.\n„To će omogućiti odbijanje da se zaključe sporazumi sa takvim televizijama, suspenziju ili poništavanje sporazuma i uzimanje u obzir svih sadržaja tih servisa, uključujući i one na internetu“, naveo je francuski predsednik.\nOn je na koferenciji sa ruskim predsednikom Vladimirom Putinom u maju optužio RT i Sputnjik da su širili „sramne neistine“ i „lažnu propagandu“. Obe medijske kuće imaju sajtove na francuskom jeziku a RT je u decembru pokrenuo i televiziju.\nI objava na društvenim mrežama hiljada internih dokumenata iz Makronove kampanje osuđena je kao pokušaj „destabilizacije demokratije, poput one viđene u SAD“.\nMakron je danas napao „propagandu vođenu kroz hiljade naloga na društvenim mrežama“ koja se „momentalno širi celim svetom, na svim jezicima, izmišljotine smišljene da bi ukaljale političara, javnu ličnost, novinara“.\nPrema njegovim rečima, „sadržaj zakona biće razrađen u nedeljama koje dolaze“.\nTakođe, „te platforme imaće obavezu veće transparentnosti svih plaćenih sadržaja da bi se otkrio identitet naručilaca i onih koji ih kontrolišu, ali i da bi se ograničila količina takvog sadržaja“.\nTagged EMANUEL MAKRON, FRANCUSKA, LAŽNE VESTI, ZAKON


Još tri žrtve korona virusa na jugu Srbije, trećina pacijenata u Leskovcu na kiseoniku - juGmedia\nOd sedmoro preminulih pacijenata od korona virusa u protekla 24 časa u Srbiji čak troje je izgubilo bitku sa ovom bolešću u Nišu gde je trernutno hospitalizovano ukupno 370 pacijenata, dok je sedmoro priključeno na aparate za veštačku ventilaciju i nalaze se u jako teškom opštem stanju.\nKod 164 pacijenta, od kojih i sedmoro dece koja su u stabilnom stanju, je potvrđeno prisustvo virusa Covid-19.\n„Svi pacijenti su pod 24 – časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra. Njihov klinički status se procenjuje iz minuta u minut, a terapijske mere preduzimaju u odnosu na terapijski odgovor“, navode u KC Niš.\n„Na bolničkom lečenju su i deset korisnika Ustanove za odrasle i starije“, kaže direktor Opšte bolnice Leskovac Nebojša Dimitrijević.\nU Vranju je na bolničkom lečenju 140 ljudi, a u Surdulici 57.


Danas u devet časova sastaju se članovi Kriznog štaba, na hitnoj sednici, zbog poratsa broja novozaraženih koronavirusom u Srbiji.\n22.10.2020. - 08:03h\nBrojka koja se saopštava svakog dana, a koja se odnosi na broj novozaraženih u vremenskom periodu od 24 sata, juče je prešla 500. To je najveća cifra od početka pandemije.\nEpidemiolozi, članovi Kriznog štaba, danima su upozoravali da je situacija sa koronairusom nestabilna i da bi u svakom trenutku moglo da dođe do naglog skoka novozaraženih.\nNekoliko puta do sada mere su "zatezane", apelovano je na stanovništvo da ih se pridržava, ali izgleda da deo građana nije shvatio ozbiljnost situacije pa su po medijima i društvenim mrežama neretko znala da osvanu raznorazna slavlja i provodi iz noćnog života.\nČlan Kriznog štaba dr Predrag Kon izjavio je sinoć da je porast broja obollih u Srbiji za preko 500 u 24 sata uznemirujući. Ističe da je sastanak Kriznog štaba nephodan kako bi se utvrdile dalje mere u borbi sa koronavirusom, navodeći da je izvesno uvođenje obaveznih PCR testova za sve koji ulaze u Srbiju, jer je situacija sa koronavirusom u zemljama oko nas alarmantna.\nI drugi član Kriznog štaba Srđa Janković kaže da će štab reagovati, ali da se mere poput ograničenja kretanja sada ne razmatraju.\nU svakom slučaju, iako niko od članiva Kriznog štaba juče nije želeo da saopšti koje će mere danasq biti donete, sigurno je da one neće biti "olabavljene", već maksimalnoi zategnute, bar do one tačke posle koje nam sledi vanredno stanje.\nDrugim rečima, mogla bi biti doneta mera da se opet skrati radno vreme ugostiteljskih i trgovinskih objekata, da maske budu obavezne i na otvorenom, da se smanji dodatno broj ljudi koji se okuplja na jednom mestu.\nOStaje da se vidi šta će biti sa školama, jer su epidemilozi rekli da bi one mogle biti zatvorene onog momenta kada broj zaraženih preže 500, a prešao je.


Vulin: Birokrate ili zla politička volja usporavale otvaranje „Bratoljuba“ - Argumenti\nNaslovna Srbija Vulin: Birokrate ili zla politička volja usporavale otvaranje „Bratoljuba“\nMinistar unutrašnjih poslova Srbije Aleksandar Vulin istakao je na otvaranju mosta “Bratoljub” da je svaka potreba Republike Srpske potreba Srbije i da su birokrate i zla politička volja usporavale ovo otvaranje.\nVulin je podsjetio da se most “Bratoljub”, koji preko Drine povezuje Bratunac i Ljuboviju, gradio dvije godine, a najmanje četiri godine se čekalo da se birokrate ili zla politička volja smiluje i dopuste građanima i jedne i druge obale da žive i rade bolje i jednostavnije.\nVulin je na svečanom otvaranju mosta “Bratoljub” naglasio da nema opravdanja da se među ljudima prave granice, da nema opravdanja što se čekalo šest godina da se pređe preko ovog mosta i da se na bolje promijeni život građana sa obje strane Drine i šire.\n– Srbija je uradila sve što je trebalo da uradi i da most izgradi brzo i odmah, ali eto čekalo se više godina na njegovo otvaranje jer je nečija politika ili zlovolja bila preča nego život građana sa obe strane reke – rekao je Vulin.\n– Nemojte da bi mi neko zamerio na ovome što govorim, jer kad pričamo i Evropi kažemo Evropa bez granica, a što među Srbima mora da bude granica. Kad god pričamo o svetu koji je veliki, moderan i lijep, kažemo da ne sme biti prepreka ni za ljude ni za robu, što da bude prepreka među Srbima – zapitao se Vulin.\n– Nije to samo bratska ljubav već se na ovakvim primjerima pokazuje da je to život… Srbiju raduje svaki uspjeh Srpske, a svaka tuga i muka je pogode, jer je to i naša tuga i muka – istakao je Vulin.


Godfrey: Namera SAD je da ohrabre dijalog između Kosova i Srbije\nAmerički ambasador u Srbiji Anthony Godfrey rekao je da je interes Washingtona da Zapadni Balkan bude region stabilnosti i prosperiteta.\n„Trajno rešenje biće ono do koga dođu obe strane, sa kojim obe strane mogu da žive i koje bi vodilo regionalnoj stabilnosti. Svako rešenje koje je nepošteno, neuravnoteženo ili nametnuto iz inostranstva neće biti dugotrajno”, rekao je Godfrey u izjavi u intervjuu RTS-u.\n„Što se nas tiče, što važi i za Srbiju, najbolji način da se to postigne je put ka Evropskoj uniji. Dakle, moj cilj je da upotrebim svu svoju energiju i sve resurse američke ambasade u Beogradu da pomognem Srbiji da ostvari cilj koji je sebi postavila, a to je članstvo u EU,“ rekao je Godfrey.\n„Moja je dužnost da poboljšavam američke odnose sa Srbijom, ali i da radim u interesu moje zemlje na Balkanu, a američki je interes da Zapadni Balkan postane region stabilnosti i prosperiteta, gde se poštuju demokratske vrednosti, gde zemlje poštuju granice i imaju dobre odnose”, rekao je Godfrey./ibna


Gde Investirati | Raskid menadžerskog ugovora između Etihada i Air Serbia?\nRaskid menadžerskog ugovora između Etihada i Air Serbia?\nEtihad Airways će u narednim danima objaviti da neće obnoviti menadžerski ugovor sa Air Serbia koji ističe na kraju ove godine, preneo je list Danas pozivajući se na specijalizovani portal Exyuaviation.\nAir Berlin odlazi u stečaj\nAviokompanija Air Berlin podnela je zahtev za stečaj nakon što je glavni akcionar, kompanija Etihad airways, povukao svoju finansijsku potporu.\nEtihad Airways nema udeo u irskoj avio-kompaniji Air Lingusu\nPortal “Gdeinvestirati.com” objavio je u utorak, 24.januara, tekst “Etihad Airways ostaje bez svog generalnog direktora Jamesa Hogana”, priređen na osnovu članka France press-a.\nEtihad Airways ostaje bez svog generalnog direktora Jamesa Hogana\nKompanija Etihad Airways saopštila je da njihov generalni direktor James Hogan, koji je više od decenije na čelu te brzorastuće aviokompanije iz Persijskog zaliva, odlazi sa funkcije u drugoj polovini\nEtihad Airways najavio otkaze\nSve konkurentniji ambijent na tržištu vazdušnog saobraćaja prisiljava nas na neodređeni broj otpuštanja, saopšteno je iz kompanije Etihad Airways.\nEtihad Airways traži pilote u Evropi\nNacionalna avio-kompanija Ujedinjenih Arapskih Emirata, Etihad Airways, od 13. novembra organizovaće dane zapošljavanja pilota širom Evrope.\nEtihad Airways: Luksuzno putovanje sa najskupljom avionskom kartom na svetu\nKarta aviokompanije Etihad dostupne onima sa dubljim džepom koji putuju iz Londona u Melburn i nazad, za njen luksuzni ‘stan na nebu’ košta 55.000 funti ili 110.000 australijskih dolara, odnosno oko 71.150 evra.


Nema nijednog razloga da Kosovo bude primljeno u Interpol\nMinistar unutrašnjih poslova Srbije Nebojša Stefanović rekao je da će na zasjedanju Generalne skupštine Interpola u oktobru ukazati na to da ne postoje ni policijski, ni politički, ni pravni razlozi da samoproglašeno Kosovo bude primljeno u tu organizaciju.\nStefanović je rekao da Srbija već temeljno radi na sprečavanju prijema samoproglašenog Kosova u tu policijsku organizaciju sa partnerima, ali i sa zemljama koje su na prošlom zasjedanju Generalne skupštine Interpola radile protiv interesa Srbije.\n"Hoćemo da ih uverimo da ne postoje ni policijski, ni politički, ni pravni razlozi za prijem samoproglašenog Kosova u Interpol, da ne možemo na taj način da narušavamo integritet Interpola jer bi to nanelo štetu ugledu te policijske organizacije", rekao je Stefanović za Televiziju Prva.\n"Oni žele da privremene prištinske institucije budu primljene u što više međunarodnih organizacija kako bi time podržali takozvanu nezavisnost", rekao je Stefanović.\n"Ukoliko Kosovo uđe u Interpol, podnosim ostavku"\n365 glasova 75%


Dodik: Presuda Karadžiću neće umanjiti snagu Srpske – mojKontakt portal – Radio Televizija Kontakt\nPresuda bilo kome, pa i Radovanu Karadžiću, ne može da umanji snagu Republike Srpske, izjavio je danas predsjednik RS Milorad Dodik.\n“Republika Srpska nikad nije bila svjesnija sebe i odlučnija da brani svoje stečeno pravo i u tom pogledu presuda bilo kome, pa ni Karadžiću, neće moći da umanji snagu RS”, rekao je Dodik za B92.\nDodik je kazao da, bilo slučajno ili ne, boli što je na današnji dan, na godišnjicu NATO bombardovanja, neko odlučio da je saopšti i dodao da presudu očekuju mnogi da bi ponovo pravili harangu na Republiku Srpsku.\nPovodom presude Tribunala oglasio se predsjednik Srbije Tomislav Nikolić koji je istakao da ona ne smije da utiče na sudbinu Republike Srpske i pozvao sve političke predstavnike srpskog naroda u Bosni i Hercegovini da se bore za RS i svoj narod.\n“Srbija će u potpunosti izvršavati svoje obaveze i koristiti svoja prava konstituisana Dejtonskim sporazumom, posebno pravo da podržava Republiku Srpsku i pomogne joj da opstane”, rekao je Nikolić, a navodi se u saopštenju Pres službe.\nPredsjedik Srbije je, takođe, rekao da “ova presuda ne može i ne smije da utiče na sudbinu Republike Srpske” i pozvao je sve političke predstavnike srpskog naroda u Bosni i Hercegovini, posebno u Republici Srpskoj, da se zajedničkim stavom bore za svoju Republiku i svoj narod”\n“Njhova sudbina ovom presudom može da bude dovedena u pitanje”, rekao je Nikolić.\nHaški tribunal osudio je danas Radovana Karadžića na 40 godina zatvora.


SAD: Sukobi demonstranata i policije zbog ubistva George Floyda, uveden policijski čas u 40 gradova - Front Slobode\nOBJAVLJENO: 01.06.20 u 19:15\nU gradovima širom Sjedinjenih Američkih Država šesti dan zaredom traju protesti zbog ubistva Džordža Flojda (George Floyd), a sve je više nasilja na ulicama.\nU ovim gradovima pripadnici policije koristili su suzavac i biber sprej kako bi rasterali demonstrante, javlja BBC na srpskom.\nOvo su najmasovniji protesti protiv rasizma u SAD od onih koji su izbili posle ubistva Martina Lutera Kinga 1968. godine, rekao je Nik Brajant, (Nick Brayant) BBC dopisnik iz Njujorka.\nPredsednik Donald Tramp pozvao je na smirivanje, ali je istakao da ne može da dozvoli rulji da dominira.\nDerek Čovin (Derek Chauvin), 44-godišnji belac, pojaviće se pred sudom u ponedeljak.\nMajkl Džordan (Michael Jordan): Dosta nam je svega\nU ponedeljak se oglasio i Majkl Džordan, jedan od najboljih košarkaša svih vremena, koji je osudio „duboko ukoronjeni rasizam" u Americi.\nPredsednik Tramp (Trump) napisao je na Tviteru:\nU Mineapolisu, gradu u kojem je Flojd ubijen, policija je uhapsila vozača kamiona koji je probio barikadu na putu i punom brzinom krenuo ka masi demonstranata.\nTim Volc (Tim Walz), guverner Minesote, kaže da motiv vozača nije jasan.\nU Atlanti su dvojica policijaca dobila otkaz zbog prekomerne upotrebe sile, uključujući i korišćenje iz elektrošokera.\nGuverner Kalifornije Gavin Njusom (Gavin Newsom) proglasio je vanredno stanje u Los Anđelesu i aktivirao Nacionalnu gardu - rezervnu vojnu silu koja može da se izvede na ulice u vanrednim situacijama.\nGradonačelnik Bil de Blasio je rekao da situaciju nisu započeli policajci, ali demokratska kongresmenka Aleksandrjia Okasio Kortez (Alexandria Ocasio-Cortez) je navela da su takvi komentari neprihvatljivi i da ne bi trebalo davati izgovore policajcima.\nIndijanapolis je bio jedan od gradova u kojima su se tokom dana održavali mirni protesti, ali su potom postali nasilni. Barem jedna osoba je preminula u nemirima, a policija je saopštila da nijedan službenik potegao oružje.\nNa video snimku sa mesta događaja ne može da se vidi kako je došlo do sukoba (objavljen novi video nadzornih kamera).\nFlojdova poroodica zahteva ozbiljniju optužbu - ubistvo prvog stepena, kao i hapšenje tri policajca koja su prisustvovala događaju.\nIzvor: BBC na srpskom, 1. juni 2020. godine\nTramp: Antifa će biti proglašena "terorističkom organizacijom"


U Podgorici održan deveti Prajd pod sloganom „Ljubav, ljudi!“ - Evropska služba za spoljnu akciju\nEEAS > Regionalne politike > U Podgorici održan deveti Prajd pod sloganom „Ljubav, ljudi!“\n16/10/2021 - 22:42\nU Podgorici je održana deveta Parada ponosa pod sloganom „Ljubav, ljudi!“. Nakon pozdravnih govora, učesnici su prošetali centrom grada. Očekivano, na ulicama Glavnog grada je za vrijeme Prajda bilo mirno i nije zabilježen nijedan incident.\nUpravo takvoj atmosferi doprinjela je organizacija prethodnih devet Parada ponosa, koje su uticale da se umanje predrasude društva prema seksualnim manjinama. Jedan od rezultata borbe LGBT zajednice u Crnoj Gori je i Zakon o životnom partnerstvu lica istog pola, koji je počeo da se primjenjuje ovog ljeta, a čiju je izradu podržala Evropska unija.\nDanijel Kalezić iz organizacije Kvir Montenegro je, prilikom iznošenja zahtjeva prema državnim institucijama, podsjetio da 26 povezanih zakona i podzakonskih akata jos nisu dopunjeni, što otežava primjenu ovog zakona.\n"Mi pozivamo i Vladu i Skuopštinu da nastave proces i nakon dva utvrđena predloga izmjena i dopuna Zakona završimo taj posao do kraja kako bismo mogli svoja ljudska prava da praktitujemo nesmetano kao svi ostali ljudi u ovoj zemlji", rekao je Kalezić.\nDrugi zahtjev koji je izrečen na Prajdu odnosi se na trans zajednicu i nestašicu hormonalne terapije koja traje više od godinu. Treći zahtjev je kreiranja i usvajanja zakona o rodnom identitetu na osnovu samoodređenja.\nIspred Delegacije Evropske unije u Crnoj Gori u šetnji su učestvovali savjetnica za vladavinu prava i evropske integracije Friederike Wuenschmann, šef sektora za saradnju Yngve Engstroem i prevoditeljka Ana Savjak.\nAmbasadorka Evropske unije u Crnoj Gori Oana Kristina Popa oglasila se preko Twitter-a, gdje je navela da je '' puno razloga zašto predstavnici Delegacije Evropske unije šetaju danas sa crnogorskom LGBTQ zajednicom, ali glavni je ljubav''.\nPrajd su podržali i državni funkcioneri, među kojima ministar vanjskih poslova Đorđe Radulović, ministar finansija i socijalnog staranja Milojko Spajić, ministar ekonomskog razvoja Jakov Milatović, ministarka Tamara Srzentić, potpredsjednik Vlade Dritan Abazović, gradonačelnik Podgorice Ivan Vuković sa saradnicima, ombudsman Siniša Bjeković i drugi.


Ambasador Italije: Svaka pomoć Crne Gore je dobrodošla\nMigranti u luci Katanija, Italija\nAmbasador Italije u Crnoj Gori Luka Zelioli (Luca), čija je zemlja tražila od crnogorske vlade da prihvati dio migranata zarobljenih na brodu u Siciliji, danas nije precizirao kakva su očekivanja od zvanične Podgorice, ali je naveo da je "svaka pomoć" dobrodošla.\nZelioli je podgoričkoj Pobjedi kazao da Italija nije postavila rokove Crnoj Gori za odgovor na njen zahtjev o prihvatu dijela od oko 150 migranata koji su danima zarobljeni na brodu u lici Katanija na Siciliji.\n"Nismo postavili bilo kakav rok za odgovor na taj zahtjev", kazao je Zelioli.\nOdgovarajući na pitanje koliko migranata žele da primi Crna Gora, Zelioli je rekao da je svaka pomoć dobrodošla, u skladu sa mogućnostima države, prenosi list.\nPročitajte: Prvi zahtjev Crnoj Gori iz EU da prihvati migranate\nVlada Crne Gore je pred odlukom kako da odgovori na zahtjev zvaničnog Rima, za prihvat dijela migranata sa njene teritorije i o tome bi, prema najavama iz vlade, tokom sedmice trebao da raspravlja nacionalno tijelo za pitanje migranata i vlada, čija je redovna sjednica zakazana za četvrtak (6. septembar).\nOko 150 migranata, uglavnom iz Eritreje, zarobljeno je u sicilinaskoj luci Katanija, jer im italijanska vlada ne dozvoljava da se iskrcaju na njeno tlo, dok i druge evropske zemlje ne pristanu da preuzmu dio njih.\nItalijanski ambasador Zalioli je precizirao da je Italija zatražila pomoć za rješavanje pitanja migranata sa broda ne samo od Crne Gore, već i od članica Evropske unije, kao i od ostalih susjednih zemalja, te da je za sada dobila pozitivan odgovor od Irske i Albanije.


Počinje kampanja "Jačanje medijske pismenosti kod djece u RS"\nFoto: Vladimir Stojaković | Počinje kampanja "Jačanje medijske pismenosti kod djece u RS"\nGoran Lajić 15.11.2019 13:55\nBANJALUKA - Sa ciljem jačanja svijesti kod djece školskog uzrasta o razumijevanju uloge medija, boljem shvatanju medijskih poruka i zaštite djece od negativnih sadržaja u Administrativnom centru Vlade RS predstavljena je kampanja "Jačanje medijske pismenosti kod djece u RS".\nOva kampanja pod sloganom "Biraj pametno", koju sprovode Ministarstvo saobraćaja i veza RS, Ministarstvo prosvjete i kulture RS, Republički pedagoški zavod i RTRS biće realizovana u naredne tri godine, a medijski partneri u projektu su "Nezavisne novine" i "Glas Srpske", koji će pružiti podršku.\nTokom predstavljanja kampanje rečeno je da mediji mogu imati veliki značaj u obrazovanju, ali isto tako neki medijski sadržaji su puni nasilja, prikrivenog marketinga, lažnih vijesti, jeftine zabave...\nNatalija Trivić, ministarka prosvjete i kulture RS, istakla je da svaki učenik treba da razvija kod sebe medijsku pismenost i određene spoznaje šta ona zapravo znači.\n"Mnoge informacije se plasiraju putem interneta i drugih medija, što ima veliki uticaj na osnovce i srednjoškolce. Kroz radionice sprovodićemo kampanju da učenici nauče da kritički razumiju informacije i naprave selekciju. Na taj način mogu da zaštite sebe i da znaju šta je cilj plasiranja nekih informacija", rekla je Trivićeva.\nOna je naglasila da djeca moraju kritički da razmišljaju da li je nešto štetno za njihova prava, te da li će biti izmanipulisani ili će imati pravu informaciju.\nIzmeđu ostalog, prva faza kampanje se odnosi na održavanje radionica te izradu priručnika, a druga faza na izradu politike medijske pismenosti.\nDijana Obradović, pomoćnica ministra saobraćaja i veza RS, kaže da je poseban cilj kampanje da se probudi spoznaja kod djece kada je u pitanju značaj medija u savremenom društvu.\n"Želimo da im probudimo saznanja kada je u pitanju kreiranje informacija, dakle šta je to sve medijski sadržaj i želimo da im pomognemo da i oni pokušaju da delegiraju neke teme koje su za njih važne, te da vide na koji način to može da postane medijski sadržaj. Fokus kampanje će biti i na učenicima, nastavnicima, roditeljima, ali i na medijima", rekla je Obradovićeva.\nOna kaže da već ima interesovanja određenih kompanija, kao što su "Nezavisne" i "Glas Srpske", koje su se uključile u podršku ove kampanje da pruže priliku školama, novinarskim sekcijama, da im omoguće praksu i da učenici vide na koji način se informacija pretvara u vijest, te kako se ona postavlja i plasira.\nOsnovna škola "Petar Kočić" iz Prijedora je jedna od mnogih uključenih u ovaj projekat, a Gorana Bosančić, direktorica, ističe da ova škola ima novinarsku sekciju u kojoj učenici uče kako nastaje vijest i kako se ona plasira u javnost.\n"Ova kampanja je prilika da se to znanje nadograđuje i da učenici nauče kako da prepoznaju istinite vijesti, te da postave granice u konzumiranju sadržaja sa interneta", istakla je Bosančićeva.\nDragana Trninić, profesorica na Fakultetu političkih nauka u Banjaluci, u okviru svoje doktorske disertacije sprovela je istraživanje o medijskoj pismenosti u RS.\n"Nivo medijske pismenosti u RS je na lošem nivou, posebno u odnosu na druge zemlje u kojima je rađeno slično istraživanje. Potrebno nam je medijsko obrazovanje, ne samo kod djece, već i kod odraslih, koje se može znatno popraviti pa otuda i kreće ova kampanja", kaže Trninićeva.\nKoliko je važna ova kampanja, govori i podatak nekih istraživanja da današnje generacije prime toliko vijesti dnevno koliko su njihovi preci primali na godišnjem nivou.


Otvaranje Italije, od ponedeljka cijela zemlja u "bijeloj zoni" - BIGportal.ba\nZelena propusnica, maske, 80 odsto imunizovanih građana i dnevni broj novo zaraženih oko 3000 na 60 miliona stanovnika, doveli su do toga da italijanska vlada donese odluku o skoro kompletnom povratku normalnom životu otvarajući pozorišta, bioskope i muzeje sa 100 odsto kapaciteta.\nNaime, što se tiče bioskopa, pozorišta, koncerata i muzeja publika može u potpunosti da se vrati u sale i galerije ukoliko poseduje Zelenu propusnicu, maske u zatvorenom a ukinuta je distanca od jednog metra.\nOvim dekretom kojim se građani Italije skoro potpuno vraćaju normalnom životu vlada je dodala i veće sankcije a kontrole će biti pojačane od 15. oktobra kada će Zelena propusnica biti obavezna na svim radnim mestima.\n“Kampanja vakcinacije dala je svoje rezultate i naša zemlja je u stanju da se vrati normalnom životu”, izjavio je italijanski Ministar zdravlja Roberto Speranca.\nDakle zemlja se vraća u normalnost, bar za one koji poseduju Zelenu propusnicu dok će oni koji ne žele da se vakcinišu morati da odustanu od mnogih stvari osim ukoliko ne budu želeli da izdvajaju oko 200 evra po osobi ne bi li se stalno testirali na kovid što je, pored vakcinacije, jedan od uslova da se dobije Grin pas.\nItalije se od ponedeljka čitava vraća u “belu zonu”, a ukoliko bi se neki od regiona vratio u žutu primenjivaće se mere restrikcija kao i do sada.


Telekom Srbija pozdravlja liberalizaciju fiksne telefonije – Personal magazin\nTelekom Srbija a.d. pozdravlja dodelu licence za fiksnu telefoniju i izražava “zadovoljstvo što je dvogodišnje insistiranje kompanije da se liberalizuje tržište fiksne telefonije, urodilo plodom”. Telekom Srbije je naročito zadovoljan…\nTelekom Srbija a.d. pozdravlja dodelu licence za fiksnu telefoniju i izražava “zadovoljstvo što je dvogodišnje insistiranje kompanije da se liberalizuje tržište fiksne telefonije, urodilo plodom”.\nTelekom Srbije je naročito zadovoljan zbog činjenice da je nosilac licence ugledna svetska kompanija Telenor. Iskustvo sa tržišta mobilne telefonije, govorida je reč o respektabilnom i snažnom, ali korektnom konkurentu. U Telekomu Srbija veruju da će korisnici, kao i u mobilnoj telefoniji, uživati u mogućnosti izbora operatora i raznovrsnoj ponudi, ali i da će očuvati lidersku poziciju Telekoma Srbija na tržištu.\nTelekom Srbija pozdravlja liberalizaciju fiksne telefonije was last modified: January 29th, 2010 by Redakcija\nUručena nagrada “mts Mobile Award”\nBorbi protiv visokotehnološkog kriminala preti kolaps\nvaske Jan 29, 2010 at 12:38\nMogu da budu zadovoljni kada imaju kompletan monopol kod sebe, infrastruktura je njihova, sto ce reci da ce telenor nazalost morati da iznajmljije telekomove linije…:( tako da smo od prave konkurencije jos daleko, ali poguace malo trziste, barem se nadam, i da ce se napokon pojaviti velike brzine interneta kao u recimo komsijskoj nam HR, licno zelim da se prebacim na drugog operatera, iz razloga jer sam se jos pre nekoliko godina opekao na telekom i rekao cim dodje drugi operater prelazim :) tako da dal zbog toga sto sam dosledan svojim recima ili sto bas “ne mirisem” telekom i zazirem u njegovu monopolsku ruku svih ovih godina, prelazim…u svakom slucau najbitnija je dobra usluga, mislim da jedna velika kompanija kao telenr moze mnogo vise da pruzi nego ovdasnji telekom.\npedja Jan 30, 2010 at 20:17\nNeverujem da ce se nesto radikalno promeniti barem ne u periodu od narednih godinu dana dok Telenor ne napravi svoje linije. Mada mi ni sam telenor ne uliva poverenje jer koliko su dugo u mobilnoj telefonije cini mi se da i dalje nisu medju jeftinijima. No zivi bili pa videli.


Srbija: Dan borbe protiv raka dojke\nIzvor: B92, 20.Mar.2013, 01:47\nBeograd -- Prvi put u Srbiji danas će biti obeležen Nacionalni dan borbe protiv raka dojke, 20. mart.\nTaj dan je ustanovljen ove godine, sa ciljem podizanja svesti javnosti o značaju prevencije raka dojke od kojeg godišnje u Srbiji oboli 4.000 žena, a 1.600 umre.\nU Skupštini Srbije danas će biti priređena svečanost i uručena posebna priznanja ženama koje su pobedile rak dojke.\nStručnjaci navode da tačni uzroci raka dojke još nisu sasvim poznati, kao >> Pročitaj celu vest na sajtu B92 << i da je zbog toga izuzetno važno bolest otkriti na vreme, zato što je, kada se prvi put jave simptomi, bolest obično uznapredovala i tumor se proširio na regionalne limfne čvorove.\nKod žena u Srbiji rak dojke se najčešće otkriva u odmakloj fazi, što umanjuje šansu za izlečenje.\nDevojkama do 20 godina savetuje se da jednom mesečno same pregledaju dojke, ženama do 30 godina da rade kliničke preglede kod izabranog lekara, dok bi sve žene od 45 godine skrining mamografom trebalo da rade na dve godine, jer spadaju u najugroženiju grupu.\n"Fond B92 je zajedno sa AVON-om sa zadovoljstvom predložio ustanovljavanje Nacionalnog dana borbe protiv raka dojke i srećni smo što je Ministarstvo zdravlja na čelu sa Slavicom Đukić Dejanović stalo iza ove inicijative", izjavio je ranije Veran Matić, direktor Fonda B92. "Naša posebna pažnja usmerena je na žene koje su zdrave, da im prenesemo svest o značaju preventivnih pregleda koje je danas u Srbiji lakše uraditi nego ikada, tako da nema više izgovora. Fond B92 je kupovinom prvog mobilnog mamografa u Srbiji dao svoj doprinos kvalitetnoj, ranoj dijagnostici raka dojke, a sa realizacijom ovakvih aktivnosti nastavićemo i dalje", rekao je Matić.\nNaDlanu.com: Prvo obeležavanje 20. marta - Nacionalnog dana borbe protiv raka dojke\nMondo: Nacionalni dan borbe protiv raka dojke\nMondo: Rak dojke godišnje usmrti 1.600 žena u Srbiji\nIzvor: juGmedia, 20.Mar.2013\nPRVI put u Srbiji danas će biti obeležen Nacionalni dan borbe protiv raka dojke, 20. mart. Taj dan je ustanovljen ove godine, sa ciljem podizanja svesti javnosti o značaju prevencije raka dojke od kojeg godišnje u Srbiji oboli 4.000 žena, a 1.600 umre...Srbija je po stopi smrtnosti na 11. mestu...\nOd raka dojke godišnje umre 1.600 žena u Srbiji\nIzvor: Radio 021, 20.Mar.2013\nOd raka dojke u Srbiji godišnje oboli 4.000 žena, a 1.600 umre. Stručnjaci navode da je izuzetno važno bolest otkriti na vreme.\nSkriningom protiv raka dojke\nIzvor: Akter, 20.Mar.2013\nNacionalni dan borbe protiv raka dojke obeležen je danas prvi put u Skupštini Srbije u prisustvu žena koje su ovu bolest pobedile


Na računu javnih prihoda 11,6 miliona maraka više - Glas Srpske\nM. L. 03.07.2020 07:24\nBANjALUKA - Na račun javnih prihoda Srpske u junu je prikupljeno ukupno 217,23 miliona KM, što je za oko 11,6 miliona KM ili šest odsto više u odnosu na isti period prošle godine, koja je bila rekordna u naplati javnih prihoda od osnivanja Poreske uprave RS u ovom obliku organizovanja.\nU Poreskoj upravi navode da su u proteklom mjesecu direktni porezi naplaćeni u iznosu od 42,8 miliona KM, što je za 11 odsto više nego u istom periodu lani.\n- Najveće smanjenje naplate bilo je kod poreza na nepokretnost, koji je naplaćen u iznosu od skoro 2,9 miliona KM ili 2,5 miliona manje u odnosu na isti period lani - istakao je direktor Poreske uprave Goran Maričić, pojasnivši da razlog manje naplate ovog prihoda leži u činjenici da je Uredbom sa zakonskom snagom o poreskim mjerama za ublažavanje ekonomskih posljedica nastalih usljed pojave virusa korona rok za plaćanje prvog dijela poreza na nepokretnost produžen do 30. septembra.\nMaričić naglašava da ohrabruje podatak da porez na dobit u junu bilježi rast od 32 odsto u odnosu na isti period prethodne godine, odnosno naplaćeno je 21,3 miliona KM.\nOsim toga, dodao je, u proteklom mjesecu doprinosi su naplaćeni u iznosu od 141,1 milion KM, što je za devet odsto više nego u istom periodu lani.\n- Za Fond za penzijsko i invalidsko osiguranje RS naplaćeno je 80,7 miliona maraka ili 7,1 milion više, dok je za Fond zdravstvenog osiguranja naplaćeno 50,7 miliona što je više za 4,2 miliona KM - rekao je Maričić. Dodao je da je kod ostalih javnih prihoda ostvarena naplata od 33,3 miliona KM, što je za pet odsto manje u odnosu na isti period lani.\n- Očigledno je da se nakon pada naplate javnih prihoda u martu, aprilu i maju situacija stabilizuje, na šta su svakako uticale mjere Vlade RS - naglasio je Maričić.\nPrema podacima Poreske uprave, od početka godine prikupljeno je 1,175 milijardi KM što je za pet odsto manje nego u istom periodu lani.\n- Pozivamo sve poreske obveznike da posluju u skladu sa važećim propisima i da svoje obaveze izvršavaju blagovremeno, te da na taj način doprinesu jačanju Srpske i njene ekonomije - naglasio je Maričić.


RFE: Da li je Brajtbart stigao u Srbiju? | Autonomija\nRFE: Da li je Brajtbart stigao u Srbiju?\n"Brajtbart njuz" je ekstremni desničarski američki portal, kog je osnovao Endru Brajtbart zajedno sa Stivenom Benonom, nekadašnjim glavnim strategom Bele kuće\nAmbasada: Pješčić ne radi u SAD institucijam\nNedim Sejdinović, doskorašnji predsednik Nezavisnog društva novinara Srbije, označava se kao „muslimanski ekstremista i srbomrzac“.\n„Nisu u pitanju sporadične pretnje koje dolaze s vremena na vreme, već je reč o sistematskoj provali mržnje i zastrašivanja„, kaže za RSE Nedim Sejdinović.\n„U pojedinim objavama na toj stranici, gde sam ja apostrofiran kao vojvođanski separatista, mrzilac Srba i tako dalje, stizalo je u komentarima i više od hiljadu raznoraznih poruka mržnje među kojima su, jedan značajan broj, klasične pretnje smrću„, ističe Sejdinović.\nPosle Brajtbartove smrti 2012. godine, rukovođenje portalom je preuzeo Stiven Benon, koji ga je dodatno usmerio ka desnici. Tokom kampanje uoči predsedničkih izbora u SAD-u 2016. godine „Brajtbart“ je snažno podržavao Trampovu kampanju, posle čega je Stiven Benon postao i šef njegovog izbornog štaba, pa potom i glavni strateg u Beloj kući.\nBenon u avgustu 2017. godine, samo nakon šest meseci na toj poziciji, podnosi ostavku na mesto Trampovog savetnika i vraća se u „Brajtbart njuz“, ali je zbog sukoba s Trampom u januaru 2018. bio prinuđen da i tamo podnese ostavku. Tokom prošle godine je radio na okupljanju evropskih desničarskih partija u jedinstveni pokret.


Vesti online / Sport / Odbojka / Pazar sa novim trenerom ima velike ambicije u Super ligi\nPazar sa novim trenerom ima velike ambicije u Super ligi\nNovi trener odbojkaša Novog Pazara Dragan Bonić rekao je da očekuje da dobar rezultat tog kluba u debitanskoj sezoni u Super ligi Srbije.\n"Moje ambicije su velike, a već od danas krećemo da stvaramo takmičarski ambijent. Obavio sam prvi trening, igrači su motivisani, željni borbe i dokazivanja. Dobro ćemo se pripremiti i nadam se imati uspeha", rekao je Bonić na svom predstavljanju.\nBonić (38) će na klupi Novog Pazara naslediti Branka Kovačevića, koji je preuzeo odbojkašice Crvene zvezde. On je poslednjih šest godina predvodio tim Mladog Radnika iz Požarevca, s kojim je prošle sezone izborio opstanak u elitnom rangu.\n"Svi moramo da radimo maksimalno... Pojačaćemo se tamo gde je potrebno, stigao je novi tehničar, a trebaju nam još jedan ili dvojica primača servisa i srednji bloker", ocenio je Bonić.\nNovi tehničar Pazaraca biće Branimir Perić (32), bivši reprezentativac koji se posle osam godina igranja u inostranstvu vraća u domaću ligu.\n"Povratak u naše prvenstvo za mene je izazov. Pratio sam Super ligu, mislim da će naredna sezona biti najneizvesnija do sada, jer će dosta timova biti izjednačeno po kvalitetu", kazao je Perić.\nTim menadžer Berat Kurtanović najavio je da Odbojkaški klub Novi Pazar Junior u svojoj prvoj sezoni u najjacoj konkurenciji neće biti kandidat za ispadanje.\n"Posle istorijskog uspeha krenili smo da tržimo pojačanja jer stojimo iza reči da se kao debitanti u eliti nećemo boriti za opstanak. Bićemo stabilan klub i ako nam se ukaže mogućnost pokušaćemo da ostvarimo i nešto više", rekao je Kurtanović.\nNovi Pazar Junior je pre mesec dana osvojio prvo mesto u Prvoj ligi i prvi put u klupskoj istoriji izborio plasman u Super ligu.\nSuperliga Srbije u odbojci\nODBOJKA Odbojkaši Novog Pazara žele uspeh i u Superligi


MMF objasnio zašto je pristao na novi program sa Srbijom: Ovo su ciljevi - Sputnjik Srbija\n17:00 24.07.2018 Preuzmite kraći link\nSrbija je uspela u otklanjanju makroekonomskih neravnoteža, a otpornost finansijskog sektora se poboljšala, što se odrazilo na rast domaćih i stranih investicija i ekonomski oporavak, objavio je danas Međunarodni monetarni fond.\nU izveštaju na 84 strane, postavljenom na zvaničnom sajtu te institucije povodom odluke Odbora izvršnih direktora MMF-a da Srbiji odobri novi program saradnje uz podršku Instrumenta za koordinaciju politike (PCI) u trajanju od 30 meseci, navodi se da će novi program biti uspešna nadgradnja stend-baj aranžmana iz predostrožnosti, koji je zaključen u februaru ove godine.\n„Srbija je odlučila da učvrsti uspeh svog stend-baj aranžmana iz predostrožnosti iz perioda 2015-2018. godine sa novim programom ekonomskih reformi, koji je usmeren na jačanje institucija i poboljšanje konkurentnosti radi ostvarivanja bržeg rasta, što je od ključnog značaja za obezbeđivanje održivog rasta i brže usklađivanje sa životnim standardima u EU“, navodi se u izjavi zamenika generalnog direktora MMF-a Tao Džanga.\nSrbija je, kako se navodi u izveštaju, povratila fiskalnu održivost, uspevajući da postavi javni dug na silaznu putanju, dok monetarna politika drži inflaciju pod kontrolom, pružajući istovremeno podršku ekonomskom oporavku.\nZamenik generalnog direktora MMF-a ističe i da Srbija nastavlja da ostvaruje napredak na planu izbora, procene i pripreme infrastrukturnih projekata, dok bi ciljane poreske mere mogle podstaći investicije i zapošljavanje i smanjiti neformalni sektor.\nNavodi i da napori za smanjenje problematičnih kredita (NPL) daju dobre rezultate, ali da je potrebna veća pažnja kako bi se rešile problematične aktive javnih finansijskih institucija, uključujući razvojne agencije i Agencije za osiguranje depozita.\nOd izuzetne važnosti će, kako ističe, biti i rešavanje slabosti koje je identifikovalo Međunarodno telo za borbu protiv pranja novca (FATF), kao što su borba protiv pranja novca i finansiranja terorizma, kako bi se osigurao nastavak priliva stranih investicija i unapređenje poslovne klime.\n„Strukturne i institucionalne reforme ojačaće postepeno potencijalni rast Srbije, pomažući zemlji da se pripremi za pristupanje EU“, izjavio je Džang.\nNavodi i da su prioriteti PCI unapređenje poreske administracije i upravljanje javnim investicijama, kreiranje bolje poslovne klime, smanjenje neformalnog sektora i promena uloge države u pravcu potpuno tržišne ekonomije.\nKako se ističe u izveštaju, novi program ima za cilj da očuva makroekonomsku i finansijsku stabilnost i da doprinese boljem sprovođenju ambicioznog programa strukturnih i institucionalnih reformi, radi ostvarivanja bržeg i inkluzivnijeg rasta, kreiranja radnih mesta i boljeg životnog standarda.\nRevizije programa će biti polugodišnje, a iako PCI ne predviđa korišćenje finansijskih resursa MMF-a, uspešno zaključenje revizija programa pomoći će nastavak snažnih strukturnih i makroekonomskih reformi kojima je Srbija posvećena, navodi međunarodni kreditor.


MARJANOVIĆ: Nije istina da su autobusi neispravni, Nikola Jovanović širi paniku i treba da odgovara\n05.09.2019. 20:04h 05.09.2019. 20:04h\nZamenik sefa odborničke grupe SNS Radoslav Marjanović izjavio je večeras da je laž da je 70 autobusa koje je GSP kupio od turske kompanije BMC neispravno ili vraćeno od strane nekog kupca, pa isporučeno Beogradu, kao i da je vreme da šef odbornicke grupe Saveza za Srbiju Nikola Jovanović odgovara za širenje lažnih vesti i stvaranja panike.\n“Za laži koje svakodnevno iznosi nema kazne osim što je to kod njega postala patološka potreba. Za te laži kažnjen je time što je beznačajan”, naveo je Marjanović u pisanoj izjavi dostavljenoj Tanjugu.\nOn je istakao da kompanija BMC postoji 55 godina, a pored 70 Procity BMC autobusa dužine 12 metara koje je kupio Beograd samo ove godine je isporučila i hiljadu istih autobusa Istanbulu, 120 Sofiji, i 130 autobusa otišlo je u Baku, a u toku je isporuka još 170 novih autobusa do kraja godine. Poljska je kupila 20 a Italija 10 istih autobusa koje ima Beograd, precizirao je Marjanović.\n“Sada se vidi koliko je Jovanović bolestan i kakve laži iznosi. Sramota je što se u Srbiji politikom bavi čovek čiji je posao da širi lažne vesti”, ocenio je on i dodao d aje sramota što Ðilas i Jeremić preko Jovanovića žele Srbiju da posvađaju sa Turskom.\nJovanović je ranije danas zatražio da vlast u gradu naloži vanredni pregled 70 novih autobusa marke BMC iz Turske.\nRadoslav MarjanovićautobusGSPturska kompanijaBeograd


Divine flora - Ajur-veda.rs, LilaMa doo Ajur-veda.rs, LilaMa doo\nMasa 15 grama\n(Mešavina trava i cvetova)\nIZUZETNO BOGAT BILJNI miris odabranih trava i začina koji se polako širi i dugo zadržava. Spada u najprodavanije marke legendarnog proizvođača B.V.Nandi iz Indije, koji se nametnuo tokom poslednjih 60 godina.\nMirisni štapić ,,DIVINE FLORA’’ širi potpuno prirodnu, prijatnu aromu koja krepi duh i popravlja raspoloženje. Cimet, vanila, karanfilić i med samo su neki od sastojaka ovog izuzetnog proizvoda, za koji mnogi misle da spada u najbolje mirisne štapiće na svetu. Odličan za meditaciju.\nPakovanje sadrži 20 grama štapića.


Naslovna » Izlasci » Akcije » Ulepšajte dan sebi i drugima na Kalemegdanu\nU neposrednoj blizini Jura avantura parka na Kalemegdanu JP „Beogradska tvrđava“ organizovaće veliku akciju davanja krvi odazivajući se pozivu Instituta za transfuziju. Transfuziološki autobus za tu priliku postaće deo Jura parka.\nSvaki dobrovoljni davalac krvi dobiće četiri ulaznice za jedinstveni park dinosaurusa u prirodnoj veličini. Karte koje se dobiju tokom akcije „Ulepšajte dan sebi i drugima na Kalemegdanu“ mogu se iskoristiti do kraja oktobra.\nJura avantura park otvoren je svakodnevno, od 10.00 do 20.00. (danubeogradu.rs)\nTagoviakcije dobrovoljno davanje krvi humanitarna akcija izlasci jura avantura kalemegdan\nPrethodni Dead Lake festival u bioskopu Fontana\nSledeći Osvoji duplo više sa Cineplexx bonus karticom


Portparol sindikata Vesna Vojvodić Mitrović rekla je na konferenciji za novinare u Beogradu da je štrajk simboličan čin otpora prema poziciji obrazovanja kakvu nameće vlast u Srbiji i dodala da će zaposleni članovi tog sindikata, kojih u osnovnim i srednjim školama ima oko 14.000, odlučivati o modalitetu ostvarivanja štrajka upozorenja u zavisnosti od situacije na terenu.\nVesna Vojvodić Mitrović je kazala da su osnovni štrajkački zahtevi - izuzimanje zaposlenih u prosveti iz Zakona o zaposlenim u javnim službama i definisanje dinamike poboljšanja materijalnog položaja u obrazovanju. Objasnila je da prvim zahtevom „Nezavisnost” kao jedini od reprezentativnih prosvetnih sindikata ne traži povlačenje zakona iz procedure, već samo izuzimanje prosvetara poput vojske i policije, dok drugim zahtevom traže da Ministarstva državne uprave i lokalne samouprave i prosvete, nauke i tehnološkog razvoja izađu sa pismenim predlogom o poboljšanju materijalnog položaja prosvetnih radnika.\nGovoreći o razlozima zbog kojih prosvetari treba da budu izuzeti iz Zakona o zaposlenim u javnim službama, ona je rekla da bi prema nekim njegovim odredbama zaposleni u prosveti mogli da budu premešteni 50 kilometara od mesta rada bez njihove saglasnosti, kao i da su loše odredbe prema kojima treba definisati radni učinak.\nPredsednik sindikata Tomislav Živanović ukazao je na katastrofalan materijalni položaj prosvetnih radnika u 2017. godini jer imaju 11 odsto niže plate od prosečne plate u Srbiji. On je kazao da će taj sindikat učestvovati u javnoj raspravi o Zakonu o zaposlenima u javnim službama koja će u ponedeljak, 4. septembra biti organizovana u Beogradu kako bi ukazali da se ne slažu sa njim.\nSa druge strane sindikat obrazovanja Srbije (SOS) i Sindikat radnika u prosveti Srbije (SRPS) najavili su danas štrajk upozorenja za ponedeljak, 4. septembar, i tvrde da će u jednočasovnoj obustavi rada u obe smene učestvovati više od 800 škola.\nKako je objasnila, njen SOS povukao se iz rada na tom Nacrtu zakona, jer, kako smatra, derogira zakon o osnovama sistema, kao i posebni kolektivni ugovor i benefite koje su prosvetari štrajkom postigli. Zakon o zaposlenim u javnim službama odnosi se samo na četiri sektora - na kulturu, obrazovanje, socijalu i zdravstvo, objasnio je Brajković i istakao da je prosveta u toj grupi „najgora”, da joj se plate od 2008. smanjuju, te da su „zapali u ćorsokak” i da su ljudi na terenu, koji pošteno rade, ogorčeni, jer plate ne dobijaju kao svi ostali.\nOni navode da su sindikati u prosveti zbog takvog stanja prinuđeni da organizuju štrajk upozorenja i skrenu pažnju državnih organa i javnosti na „kontinuiranu degradaciju prosvetne profesije i obrazovanja uopšte”.


(VIDEO) Troškovi obrazovanja sve veći, a država ih prebacuje na roditelje - Dosta je bilo\nDanas Narodna skupština glasa o 4 obrazovna zakona o kojima smo raspravljali protekle 2 nedelje. Oštro smo kritikovali činjenicu da se ni jedan od pomenuta četiri zakona ne tiče preko potrebne suštinske reforme domaćeg sistema obrazovanja.\nOsnovni problem na koji smo ukazivali jeste sve prisutnija tendencija da država odgovornost za obrazovanje, pogotovo kod osnovnog obrazovanja prebacuje sa sebe na roditelje. Naš Ustav garantuje besplatno obrazovanje, no u praksi to nije tako i roditelji u sve većoj meri snose troškove obrazovanja svoje dece. Počev od udžbenika koji koštaju između 10 i 17 hiljada dinara i koji su ogroman trošak za domaćinstvo koje u proseku zarađuje oko 57 000 dinara, preko pribora, raznih oprema za fizičko, muzičko i likovno, preko preskupih izleta i ekskurzija, pa sve do činjenice da naša deca u školi ne uče, da je nastava organizovana na zastareo, fakultetski način, te da je često neophodno unajmiti privatne profesore, odnosno škole stranih jezika.\nTroškovi obrazovanja se sve više uvećavaju, a država odgovornost za njih sve više prebacuje na roditelje. To je vrlo nepravedan sistem jer kvalitet obrazovanja onda zavisi od materijalnog položaja roditelja.\nŠto se srednjeg stručnog obrazovanja tiče, država prebacuje odgovornost na privatne firme. Umesto da u srednjim stručnim školama organizujemo kvalitetnu praksu, mi dualnim obrazovanjem decu nepotrebno izlažemo riziku da postanu jeftina i eksploatisana radna snaga.\nKoncept dualnog obrazovanja nije loš sam po sebi i ima opravdanu primenu u državama koje imaju razvijenu domaću industriju. Mi razvijenu domaću industriju nemamo, već samo uvezene strane privatne korporacije, te uvođenjem dualnog obrazovanja samo povećavamo šansu da deca budu eksploatisana kao jeftina radna snaga.\nSve u svemu, ovo nije trenutak za uvođenje dualnog obrazovanja, a sredstva su mogla biti uložena u daleko smisleniju i temeljniju reformu sistema obrazovanja.\nKada je reč o predškolskom obrazovanju, država što pre mora da prestane da na njega gleda kao na servis za čuvanje dece i da počne da ga posmatra kao integralni deo obrazovanja. Takođe neophodno je što pre omogućiti da sve deca između 3 i 7 godina budu obuhvaćena predškolskim sistemom kako bi se osigurali optimalni uslovi za viši kognitivni razvoj koji je najintenzivniji upravo u tom uzrastu. Kao i kod osnovnog obrazovanja i kod predškolskog postoji nepravda da od materijalnog statusa roditelja zavisi da li će dete biti primljeno u predškolsku ustanovu ili ne.\nPoslanička grupa DJB podnela je seriju amandmana kojima se insistira da i osnovno i predškolsko obrazovanje moraju biti besplatni za roditelje. Vladajuća većina je u potpunosti odbacila naše amandmane i nama ne ostaje ništa drugo nego da na primeru Beograda pokažemo da su željene promene moguće.\nNaš plan za Beograd podrazumeva da se u svim predškolskim ustanovama svi troškovi pokrivaju iz budžeta grada Beograda, a da se svoj deci u osnovnim školama obezbede besplatni udžbenici.\nVladajuća koalicija je tvrdila da nema novca, da su naši zahtevi neostvarivi. Izračunali smo da ima, jer za nas nisu prioritet jarboli, fontane, novogodišnja rasveta i deljenje gradskog zemljišta bud zašto, već besplatno i sveobuhvatno obrazovanje za svu decu u osnovnim i srednjim školama, kao i u potpunosti pokrivene troškove boravka dece u predškolskim ustanovama.\n2 Komentara na "(VIDEO) Troškovi obrazovanja sve veći, a država ih prebacuje na roditelje"\n8. novembra 2017. 15:13\n26. novembra 2017. 10:27


"BOMBA" Podrška Srpkinjama protiv Nemica oduševila sve /VIDEO/\nIako daleko od kuće, Srpkinje u Lajpcigu imaju sjajnu podršku. Navijači iz Gnjilana, Brčkog, Nikšića, Doboja, sa privremenim radom u Nemačkoj došli su da bodre gracije Ljubomira Obradovića. Imali su šta i da vide. Uživali su u odličnoj igri naših rukometašica, a uz koju su se pesmu zagrevale, pogledajte u snimku našeg reportera Milana Zarića.\nŽenska rukometa reprezentacija Nemačke


Prestižne stipendije za najbolje mlade naučnice - WANNABE MAGAZINE\nAleksandra Barać, Nevena Veličković i Emilija Stojanović su proglašene za ovogodišnje dobitnice nacionalnih stipendija u okviru prestižnog međunarodnog programa “Za žene u nauci”. One su na ceremoniji održanoj u Vladi Republike Srbije nagrađene za izuzetan naučnoistraživački rad u oblastima mikrobiologije-infektologije, genetike i eksperimentalne i primenjene fiziologije sa sportskom medicinom. Stipendije u vrednosti od po 5 hiljada evra namenjene su realizaciji njihovih značajnih naučnih istraživanja koja će biti sprovedena u Srbiji.\nCilj međunarodnog programa “Za žene u nauci” je da širom sveta, a tako i u našoj zemlji, podrži izvanredne žene istraživače koje svojom posvećenošću, dostignućima i vizijom doprinose napretku nauke i društva. U Srbiji se u okviru ove inicijative već devet godina, u partnerstvu Komisije Republike Srbije za saradnju sa UNESCO-m, Ministarstva prosvete, nauke i tehnološkog razvoja i kompanije L’Oreal Balkan, nagrađuju najbolje mlade naučnice. Nacionalne stipendije “Za žene u nauci” predstavljaju vid podrške njihovom daljem profesionalnom usavršavanju i podsticaja da nastave da se bave naukom u Srbiji.\nZavršetkom devetog ciklusa programa, ujedno je otvoren i novi konkurs za prijavu za nacionalne stipendije “Za žene u nauci” za 2020. godinu. Konkurs je namenjen mladim naučnicama u Srbiji, do 35 godina starosti, koje su upisale ili završile doktorske ili postdoktorske studije u oblasti prirodnih nauka. Svake godine dodeljuju se po tri stipendije, svaka u iznosu od 5 hiljada evra u dinarskoj protivvrednosti. Detaljne informacije o programu i proceduri konkurisanja za stipendije moguće je naći na internet stranici www.zeneunauci.co.rs


Partijski sekretar povincijskog komiteta KPK Fuđien uputio pismo zahvalnosti predsedniku Nacionalnog saveta\nNaslovna » Aktuelnosti » Partijski sekretar povincijskog komiteta KPK Fuđien uputio pismo zahvalnosti predsedniku Nacionalnog saveta\nVaša ekselencijo, predsedniče Nikoliću,\nHvala Vam za pismo. Vaša briga i podrška tokom ovog kritičnog perioda borbe protiv virusa, govori mnogo o vrednosti prijateljstva između Srbije i Fuđien provincije, koje su spremne da i u dobru i u zlu pomognu jedna drugoj. Zbog toga smo iskreno zahvalni i to ćemo uvek pamtiti.\nOd izbijanja novog korona virusa, kineska vlada i njen narod čine sve što je u njihovoj moći kako bi rešili ovu situaciju. Predsednik Si Điping je održao mnoge sastanke, saslušao izveštaje i izdao važna uputstva. Lično je preuzeo vođstvo i pokrenuo plan za sprečavanje i kontrolu epidemije, zahtevajući da se životi i zdravlje ljudi stave na prvo mesto i da se usvoje najstrože i sveobuhvatne mere, kako bi se dobila ova borba. Odlučne i efektne mere koje je kineska vlada preduzela na vreme su priznate i pohvaljene od strane SZO i mnogih država.\nProvincijski sekretarijat KPK Fuđien i Narodna Vlada provincije Fuđien su takođe pridali veliku važnost suzbijanju virusa i odlučno su primenili odluke i planove, koje je doneo Centralni komitet partije, na čelu sa drugom Si Đipingom. Cela provincija, uključujući i strance koji ovde žive, je ujedinjena kako bi se osiguralo zdravlje i bezbednost ljudi, sprovođenjem najdetaljnijih i najstrožijih mera u prevenciji i kontroli bolesti. Preuzimajući odgovornost za naš narod, mi obezbeđujemo potpunu otvorenost i transparentnost u davanju podataka o slučajevima COVID-19, svakoga dana. U ovom trenutku, naš rad je postigao pozitivne rezultate, sa postepenim smanjivanjem broja novoobolelih. Uz velike napore cele provincije i uz podršku naših međunarodnih prijatelja, imamo potpuno poverenje da ćemo premostiti ove izazove.\nPridajemo veliki značaj našoj prijateljskoj saradnji sa Srbijom. Pod okriljem „Pojasa i puta“ i „saradnje 17+1“, više smo nego spremni da sa Srbijom nastavimo našu prijateljsku razmenu i saradnju orjentisanu ka rezultatima u pogledu trgovine, ekonomije, razmene ljudi, obrazovanja i zdravstva i da naše odnose podignemo na viši nivo.\nŽelim Vam dobro zdravlje i uspeh u Vašem radu, prosperitet Vašoj zemlji i sreću Vašem narodu.\nPartijski sekretar provincijskog komiteta KPK Fuđien\nPismo - engleski


Bilans nevremena: Vetar čupao stabla, grad lomio sve pred sobom, munje sevale, ima povređenih\nNacionalne vesti - Subota 03.08.2019 - 12:22\nDve osobe povređene su u mestu Vlasina kod Surdulice kada je grom udario u drvo i oborio ga na njih.\nKiša, gromovi, grad... FOTO: Google Play\n"Nevreme je trajalo skoro 10 minuta bez prestanka, grad je padao takvom silinom da je došlo do oštećenja stambenih objekata i vozila a šteta na poljoprivrednim kulturama je ogromna. Trenutna situacija u selima pogođenim gradom je najblaže rečeno katastrofalna", kazao je za RINU predsednik opštine Požega.\nGrad veličine kokošijeg jajeta koji je juče u desetominutnom nevremenu padao na teritoriji opštine Lučani, najveću materijalnu štetu pričinio je u MZ Donja Kravarica, ističe predsednik opštine Milivoje Dolović.\nOn je u izjavi za RINU kazao da su komisije za procenu štete na terenu i da će se tokom današnjeg dana tačno znati kolika je materijalna šteta na stambenim objektima i u na poljoprivrednom zemljištu.\n“Trenutno sa sigurnošću možemo da kažemo da je u MZ Donja Kravarica više od 50 stambenih objekata oštećeno”, zaključuje Dolović.\nInače, u opštini Lučani je još uvek na snazi vanredna situacija koja nije ukidana od katastrofalnih poplava koje su ih zadesile u junu mesecu ove godine.\nU toku su popravke u Pirotu posle oluje koja je u petak poskidala krovove s nekih zgrada i čupala drveće u gradu i na okolnim putevima, rekao je Beti koordinator Gradskog štaba za vanredne situacije Sreten Savov.\nMajstori popravljaju jednu stambenu zgradu u strogom centru Pirota, u Ulici Branka Radićevića, s koje je sinoć oduvan gotovo čitav krov koji je pao na parkirane automobile, ali niko nije povredjen.\n"Na putu ka selu Barje Čiflik vetar je polomio nekoliko stabala drveća pa su ekipe tokom noći čistile put, leteli su i limeni krovovi s pojedinih objekata pored pruge ka Belom polju, ali železnički saobraćaj nije ugrožen",rekao je Savov.\n"Ekipe su stalno na terenu. Čiste se putevi i javne površie u gradu od drveća koje polomljeno", rekao je Savov.\nŠtab zasad nema informacija o štetama na usevima i u voćnjacima.\nVučić: Pomoći ćemo u saniranju štete od grada\nPredsednik Aleksandar Vučić izjavio je da će se pomoći poljoprivrednicima koji su pretrpeli štetu od grada toko jučerašnjeg i jutrošnjeg nevremena.\nVučić je, tokom obilaska radova na beogradskom Trgu republike, izrazio zadovoljstvo što je kiša prestala da pada, pre svega zvog građana u unutrašnjosti zemlje, koji su pretrpeli štetu.\n"Videćemo kako da pomognemo u saniranju štete od grada", podvukao je Vučić.\nOn je konstatovao da je, srećom, malina već obrana, ali da će nevreme ostaviti probleme na zasadima za sledeću godinu.\n"Ali, videćemo kako da, sa novim sadnicama, Ministarstvo poljoprivrede pomogne pre svega, malin i svima koji su pretrpeli velika oštećenja juče i jutros", ponovio je Vučić.


Održana prezentacija EU Ecolabel standarda i uručeni sertifikati | Zvanični sajt turizma Crne Gore | Montenegro Wild Beauty\nRazonoda ©AMC Hiking Foto Safari ©AMC Fauna ©AMC Fjord ©AMC Plaže ©AMC Jezera ©AMC Najnovije\nSve Apart hoteli Apartmani Bed & Bike Boutique hoteli Bungalovi Eko lodge Etno sela Garni hoteli Gostionice Hosteli Hoteli Kampovi Kuće za iznajmljivanje Mali hoteli Moteli Odmarališta Ostale vrste smještaja Pansioni Planinarski domovi Sobe za iznajmljivanje Turistička naselja Turističko domaćinstvo Wild Beauty Resort Mali hoteli Aleksandar Rafailovići Budva Moteli Krstac Mojkovac Hoteli Blue Star Budva Hoteli Rožaje Rožaje Pogledaj sve / Events Festival Southern soul festival Ulcinj - Kitesurf club Dolcinium 30-03\nPočetna Vijesti Održana prezentacija EU Ecolabel standarda i uručeni sertifikati Zurück Održana prezentacija EU Ecolabel standarda i uručeni sertifikati\nNacionalna turistička organizacija Crne Gore i Turistička organizacija Bara su danas u hotelu “Ramada” održali prezentaciju eko standarda namjenjenih smještajnim kapacitetima - EU Ecolabel, kojom prilikom je ovaj sertifikat uručen turističkom naselju ”Slovenska plaža”-Budva i privatnom smještajnom objektu „Kod Slavka”-Utjeha, Bar.\nDobijanje ovoga sertifikata za pilot-smještajne objekte u Crnoj Gori je dio Jadranskog IPA projekta “Zajednička promocija održivog razvoja turizma - TURGRATE 2” koji NTO CG i TO Bar sprovode od 2011. godine. Ekolabel je prepoznatljiv standard kvaliteta i brige o životnom okruženju unutar Evropske unije i za Crnu Goru predstavlja kvalitet više u ukupnoj turističkoj ponudi. To je brend koji se vodi parolom: “Mi brinemo o zdravlju i životnoj sredini”.\nMaja Liješević, zamjenik direktora NTO CG je na prezentaciji istakla da je za razliku od drugih eko tj ”zelenih” obilježja, EU Ecolabel jedino zvanično eko obilježje i standard propisan od Evropske Unije, koji se među ostalim grupama proizvoda i usluga odnosi i na smještajne kapacitete, a dodjeljuje ga nezavisno tijelo u zemljama Evropske Unije prema utvrdjenim standardima i proceduri. Prateći savremene trendove u turizmu, hotelsko-turistička preduzeća vode računa o “zelenoj misiji” samih preduzeća i odgovornom poslovanju. EU Ecolabel standard koji primjenjuje 90 kriterijuma posjeduju vodeći hotelski lanci. Primjera radi Accor, Hilton, Marriot posjeduju ovaj sertifikat kao i 18 Best Western hotela u Francuskoj. Liješević je istakla i benefite koje vlasnicima objekata obezbjeđuje ovaj standard a koji se odnose na finansijske aspekte u okviru poslovanja hotela, od uštede energije, racionalne potrošnje vode, otpadnih materija i sl, kao i prepoznatljivosti, promocije i poziciranja smještajnih objekata na tržištu obzirom da je savremenim turistima posebno iz EU zemalja veoma važna briga za očuvanje životne sredine prilikom izbora smještaja.\nNeda Ivanović, direktor TO Bara je detaljno predstavila aktivnosti u okviru projekta vezanu za ovaj standard i iznijela rezultate analize istraživanja koja su pokazala da oko 50 % Njemaca, Austrijanaca, Engleza i Francuza smatraju zaštitu životne sredine jako važnom a 51% Njemaca je uvjerenja da je Ekolabel posebno važan kad je riječ o smještajnim kapacitetima. Na tržištu Velike Britanije 87% Britanaca preferira smještaj u Ekolabel smještajnim kapacitetima a 50% njih je spremno na plaćanje 30 funti više za Ekolabel smještajne kapacite. Kako je navela, ovo je oznaka kojoj potrošači mogu s pravom da vjeruju izrazivši posebno zadovoljstvo što su aktivnosti u IPA projektu donijele pionirske nosioce ovih standarda u Crnoj Gori a koji će sigurno naići na široku primjenu. U avgustu tekuće godine objavljen je konkurs za prijavu pilot objekta za pružanje stručne pomoći u dobijanju EU Ecolabel sertifikata. Izabrani objekti “Kod Slavka” i “Slovenska plaža” su u saradnji sa konsultantom ispunili sve propisane uslove i kriterijume i postali nosioci ovog prestižnog obilježja. EU Ecolabel sertifikati i oznake za ova dva objekta su primili u ime TN “Slovenska plaža”, Sanela Kahrović, direktor marketinga HG “Budvanska rivijera” , i Slavko Marđokić, vlasnik objekta “Kod Slavka”.\nSvi zainteresovani smještajni kapaciteti u Crnoj Gori mogu obezbjediti ovaj standard a detaljne informacije su dostupne na web sajtovima:


Od sutra počinje vakcinacija trećom dozom vakcine protiv korone - Novi Sad\nOd sutra počinje vakcinacija trećom dozom vakcine protiv korone\n17:08:00 16.08.2021, Komentara: 0\nDopunska - treća (buster) doza vakcine protiv korone počeće da se daje u Srbiji od utorka, 17. avgusta.\nSvi vakcinisani građani će nakon 180 dana od primljene druge doze moći da prime treću (buster) dozu, a pozivanje građana će biti obavljeno SMS i i-mejl porukama sa linkom koji će ih voditi na portal eUprave, gde će dobiti detaljnije informacije. Tamo će sami moći da vide da li spadaju u kategorije stanovništva kojima se preporučuje primanje treće doze vakcine.\nNezavisno od toga da li spadaju u grupe kojima se preporučuje treća doza, svako može da primi dopunsku dozu ukoliko želi, po isteku šest meseci od druge doze nakon dobijenog poziva od eUprave. Građani ne treba da se prijavljuju samoinicijativno za treću dozu, pre nego što budu kontaktirani od strane eUprave.\nU Srbiji trenutno postoje četiri vrste vakcina i svih ima dovoljno na svim punktovima u zemlji - kineska vakcina (Sinofarm), ruska vakcina (Sputnjik V) i vakcine proizvođača Fajzer i Astrazeneka.\nGde po treću dozu?\nNovosadski Dom zdravlja spreman za dodatnu imunizaciju\nDom zdravlja „Novi Sad“ spreman je da od sutra počne sa davanjem treće doze vakcine protiv koronavirusa. Prema rečima direktora Doma zdravlja Veselina Bojata, prioritet imaju građani sa hroničnim bolestima, odnosno srčani i plućni bolesnici, onkološki pacijenti i drugi. On je naveo da svako ko želi može da se javi na neki od vakcinalnih punktova i da je uglavnom preporuka da treća doza bude Fajzerova vakcina, kao i Moderna koje još nema u Srbiji, ali će u dogledno vreme i ona biti u ponudi.\nVakcine se dobijaju u ambulanti na Novom naselju, TC „Promenada“, vakcinalnom busu koji svaki dan menja lokaciju, a razmatra se i da jedan lokal u centru bude namenjen za imunizaciju, kao i da se otvore punktovi u još nekim ambulantama. Bojat dodaje da nije u planu da se ponovo aktivira Novosadski sajam.


Razgovor o medijskoj pismenosti i kulturi sutra u Novom Sadu\nBeta 14. maja 2017. 15:20\nIzdavačka kuća „Clio“ i pokret „Novi optimizam“ sutru 12 časova u Novom Sadu povodom obeležavanja 20 godina postojanja edicije „Multimedia“ organizuju razgovor „Mediji i novi optimizam“ posvećen značaju medijske pismenosti za kvalitetno novinarstvo.\nNa skupu će govoriti predsednik Nezavisnog društva novinara Vojvodine Nedim Sejdinović, novinarka lista „Danas“ Gordana Nonin, kulturološkinja Maja Vukadinović, kao i profesori Filozofskog fakulteta u Novom Sadu Dubravka Valić Nedeljković i Dejan Pralica.\nSagovrnici će govoriti o tome ko je odgovoran za medijsko opismenjavanje, kao i o razvoju medijske pismenosti medju novinarima, značaju istraživanja, odabiru i proveri izvora, ulozi javnog servisa u obrazovanju gradjana.\nNa skupu će se govoriti i o medijskoj manipulaciji, kao i o tome kako tehnologija odredjuje stepen pismenosti, medijskoj pismenost u dobu gradjanskog novinarstva, medijskoj pismenost u obrazovnom sistemu u Srbiji.\nRazgovor će biti održan u Medija centru Vojvodine u Zmaj Jovinoj ulici, a organizatori su najavili da će razgovori u narednom periodu biti organizovani u drugim gradovima Srbije – Nišu, Novom Pazaru, Subotici, Užicu, Vršcu, Kragujevcu, Vranju, Šapcu, Zaječaru.\nOve godine je 20 godina od pokretanja edicije „Multimedia“ beogradskog izdavačkog preduzeća „Clio“.